text:
δηλαδή 3 δόσεις. Η σύμβαση μπορεί να γράφει ότι θέλει ακομα και μηνιαιες ημερομηνίες καταβολής του μισθού. Το μόνο εγκυρο ειναι ο νομος και η υπουργική απόφαση. Αλλά έχε ένα πράμα υπόψη σου. Η συμβαση που θα υπογραψεις ειναι ειδικου σκοπού συνεπώς δεν υπάρχει καμιά προστασία από την εργατική νομοθεσία. Δεν μπορείς δηλαδή να ισχυριστείς πχ καποια δυσμενή μετατροπή των ορων της σύμβασης. (αυτό μπορεί να γίνει μόνο σε περιπτωση που σε απασχολήσουν σε αλλη ειδικότητα από αυτή που έκανες εσύ αίτηση γιατί έχει να κάνει με το ίδιο το πρόγραμμα) Να αποσύρουν την εγκυκλιο αυτο αποκλειεται προς το παρόν. Όλες οι ενδείξεις αυτό δείχνουν.Από όσο γνωρίζουμε έγιναν επερωτήσεις ακόμα και στη βουλή. Ποιο κόμμα και ποιοί βουλευτες την εκαναν δεν γνωριζουμε και δεν μας αφορά. Δεν ιδρώνει το αυτί τους. Αυτά... Για οτιδήποτε άλλο στη διαθεση σου...
 MK · Δεκέμβριος 28, 2013 at 16:17:12 · →
 Είμαι κι εγώ «επιτυχών» στις 200 θέσεις του ΟΑΣΑ. Χάρηκα μόλις βγήκαν τα αποτελέσματα γιατί επιτέλους μετά από 3 χρόνια βρήκα μια δουλειά έστω για 5 μήνες. Μετά είδα την ανακοίνωση του ΟΑΣΑ για τους «200 ελεγκτές κομίστρου» και μου κόπηκε η χαρά... Πήγα όμως και έδωσα τα δικαιολογητικά με την ελπίδα ότι ίσως έγινε κάποιο λάθος στην ανακοίνωση. Εκεί ρώτησα και την υπάλληλο και μου είπε «εμείς ζητήσαμε ελεγκτές, αλλά ο ΟΑΕΔ έβαλε ΔΕ ΔΙΟΙΚΗΤΙΚΟΥ». Άραγε ποιος λέει ψέμματα? Ο ΟΑΕΔ? Ο ΟΑΣΑ? Ή και οι δύο?
 Προφανώς και δεν πρόκειται να πάω να γίνω ελεγκτής και να κυνηγάω ομοιοπαθείς για πρόστιμα! Ξέρει κανείς ποια είναι η διαδικασία για τη μη αποδοχή της θέσης? Γιατί δεν έχουν βγάλει κάποια ανακοίνωση επ’ αυτού...
 Σας ευχαριστώ και καλή Πρωτοχρονιά σε όλους!
 synekox · Δεκέμβριος 30, 2013 at 16:11:35 · →
 τις προηγούμενες μέρες εγιναν διαμαρτυρίες απο ανέργους (τουλάχιστον 40 ατομα) γι αυτο ακριβώς το λόγο στον ΟΑΕΔ ΣΤΑΔΙΟΥ. Το θέμα ήταν ακριβώς αυτό. Ότι εκαναν για ΔΕ διοικητικού και θελανε να τους κάνουν ελεγκτές. Δεν πέρασε τελικά Ούτε του ΟΑΕΔ ούτε του ΟΑΣΑ.Από εκεί και πέρα σίγουρα δεν τους διεγραψαν από τα μητρώα. Δεν γνωρίζουμε αν τους τοποθέτησαν σε άλλη θέση.
 MK · Δεκέμβριος 31, 2013 at 13:35:57 · →
 Εγώ από την επικοινωνία που είχα με την υπεύθυνη του ΟΑΣΑ δεν κατάλαβα ότι μπορεί να πάρουν κάποιον σε άλλη θέση. Ή ελεγκτής ή τίποτα. Έτσι κατάλαβα. Γι’ αυτόν ακριβώς το λόγο δεν αποδέχτηκα τη θέση καθόλου (έκανα αίτηση μη αποδοχής μέσω email, έτσι μου είπε αυτή). Διότι η ανακοίνωση που έβγαλε χτες ο ΟΑΣΑ έλεγε ότι «όσοι αποδέχτηκαν τη θέση του ελεγκτή κομίστρου, να προσέλθουν στις 31/12 στις 8.30 στο Υπουργείο Μεταφορών και αφού επιδείξουν την ταυτότητα τους στην είσοδο, να εισέλθουν για να ενημερωθούν για το ακριβές αντικείμενο της εργασίας τους». Εγώ δεν πήγα...
 Για ενα εθνικά περήφανο γάλα και άλλες ιστορίες. | A ruthless critique against everything existing · Ιανουάριος 2, 2014 at 12:53:25 · →
 [...] ποιό “χαρτί” θα είναι πραγματικά κερδοφόρο: workfare, εθνικά περήφανο γάλα, καταστολή, φασισμός; όλα [...]
 a ruthless critique · Ιανουάριος 3, 2014 at 03:46:36 ·


text:
«Πρέπει να προχωρήσει εμπρός ο ΟΑΕΔ» δηλώνει ο ο Διευθυντής Καβάλας του ΟΑΕΔ Πασχαλίδης Γιάννης – Καβάλα
 «Πρέπει να προχωρήσει εμπρός ο ΟΑΕΔ» δηλώνει ο ο Διευθυντής Καβάλας του ΟΑΕΔ Πασχαλίδης Γιάννης
 Δεκέμβριος 13, 2017 Εφημερίδα Καβάλα 0 Comments
 Το σχέδιο για τον επόμενο ΟΑΕΔ παρουσιάστηκε στην Κομοτηνή σε συγκέντρωση ενημέρωσης των διευθυντών του. Εκεί συμμετείχε και ο Διευθυντής Καβάλας του ΟΑΕΔ κ. Πασχαλίδης Γιάννης που σε δηλώσεις του ανέφερε ότι ο σχεδιασμός αφορά την αναδιάταξη του Οργανισμού ώστε να γίνει πιο ανταγωνιστικός.
 Όπως τόνισε αρχικά «είχαμε μία ενημέρωση για το αύριο του Οργανισμού μια και ο ΟΑΕΔ έχει βάλει επιτέλους στόχους να γίνει πιο αποτελεσματικός. Για αυτό και διευθυντικά στελέχη από την Αθήνα περνούν και ενημερώνουν στελέχη από την Περιφέρεια.
 Η δική μας Περιφέρεια αν και έχει έδρα την Καβάλα, δέχθηκε ενημέρωση στην Κομοτηνή. Εκεί μάθαμε για τα νέα προγράμματα του ΟΑΕΔ και τους νέους στόχους του ΟΑΕΔ και μας ζήτησαν την άποψη μας προκειμένου να δούμε πως μπορούμε να βοηθηθούμε καλύτερα.
 Μπαίνει στόχος δηλαδή για τους διευθυντές, για τους υποδιευθυντές, για τα σχολεία ώστε να γίνουν πιο αποτελεσματικές οι υπηρεσίες και στο τέλος όλα αυτά να συγκεντρωθούν για να μπορέσει στο τέλος να γίνει πιο αποτελεσματικός ο ίδιος ο ΟΑΕΔ.
 Ήταν μια ενημερωτική αλλά και μια εποικοδομητική συνάντηση. Εμείς μιλήσαμε για αυτά που ζητάει ο κόσμος προκειμένου να γίνουμε πιο αποτελεσματικοί, μιλήσαμε για εξωστρέφεια μια και ο ΟΑΕΔ είναι ένα μεγάλο εργαλείο για να βοηθά τον κόσμο.
 Θέλουμε νέα προγράμματα για να βοηθηθεί ο κόσμος. Η ενημέρωση θα γίνει σε όλη την Ελλάδα και τα τελικά αποτελέσματα θα βγουν με το νέο έτος».
 Ο ίδιος σημείωσε ότι έχουν δημιουργηθεί γραφεία ευρέσεως εργασίας, γραφεία που μάλλον εκμεταλλεύονται τους εργαζομένους. «Εμείς είμαστε εντελώς αντίθετοι σε αυτό και πρέπει και εμείς να βαδίσουμε σωστά, με στόχους» σημείωσε χαρακτηριστικά.
 Επίσης ο ίδιος είδε και το κλίμα στην Κομοτηνή εν όψει της άφιξης του Ερντογάν. «Είχε μεγάλη αστυνομική δύναμη, μικρά λεωφορεία με τούρκικες πινακίδες. Και τελικά δεν είχε τόσο κόσμο όσο περίμεναν. Ήρθαν 50 λεωφορεία από την Τουρκία και ελάχιστοι ήταν από την Κομοτηνή. Καλό ήταν αυτό, να πάρουν μια απάντηση σε αυτά που θέλουν να δημιουργήσουν» σχολίασε καυστικά.
 ← «Φωτιά» άναψαν οι σχεδιασμοί σχετικά με το θέμα της εφαρμογής του Φόρου Διαμονής όπως τονίζει ο πρόεδρος Ξενοδόχων Θάσου Πάρης Παρασχούδης
 «Η επόμενη μέρα θα πρέπει να είναι ενωτική» διαμηνύει ο νέος πρόεδρος του Επιμελητηρίου Καβάλας Μάρκος Δέμπας →

type: other


text:
Κατηγορία: Βλάχοι και ελληνισμός Δημοσιεύτηκε: 17 Απριλίου 2016 Εμφανίσεις: 11848
 Ο Barth εγκαινίασε την προσπάθεια να επαναπροσδιοριστεί η έννοια της ‘εθνοτικής ομάδας’, (τουλάχιστον με τον τρόπο που είχε περιγραφεί στην ανθρωπολογική αρθρογραφία) δηλαδή, ως ιδεατού μοντέλου ενός επαναλαμβανόμενου εμπειρικού σχήματος, βιολογικά αυτοδιαιωνιζόμενη που μοιράζεται πολιτιστικές αξίες, καθορίζει πεδία επικοινωνίας και αλληλεπίδρασης και παρέχει την ιδιότητα του μέλους.4 Επαναδιαπραγματεύθηκε την έννοια των ‘ορίων’ (boundaries) ανάμεσα στις εθνοτικές ομάδες και ισχυρίστηκε ότι καμιά ομάδα δεν αναπτύσσει την πολιτική και κοινωνική της ταυτότητα σε σχετική απομόνωση αντιδρώντας μόνο σε τοπικούς παράγοντες, αλλά βρίσκεται σε πολιτισμική αλληλεπίδραση με άλλους ανθρώπους κι άλλες εθνοτικές ομάδες. Τα σχήματα της ταυτότητας και της αντιπαράθεσης είναι δυναμικά, όπως και οι κοινωνίες και υφίστανται σε πολλαπλά επίπεδα σύμφωνα με τα συγκεκριμένα χαρακτηριστικά που διαχωρίζουν μια ομάδα από μια άλλη. Η ταυτοποίηση και η αντιπαράθεση δημιουργούν ‘όρια’ και τα άτομα κινούνται ανάμεσα σε ομαδοποιήσεις και κατηγορίες.5 Άρα, όπως πολύ ξεκάθαρα το διατύπωσε ο Barth, παρόλη την κινητικότητα «σταθερές, εμμένουσες και συχνά ιδιαίτερα σημαντικές κοινωνικές σχέσεις [...] βασίζονται σε διχοτομημένες εθνοτικές καταστάσεις».6 Οι εθνοτικοί διαχωρισμοί δε βασίζονται απαραίτητα στην απουσία κοινωνικών αλληλεπιδράσεων και αποδοχής, «...τα όρια υπάρχουν παρά την κοινωνική ροή κατά μήκος τους».7 Είναι συνηθισμένο φαινόμενο άνθρωποι, που ανήκουν σε διαφορετικές εθνοτικές ομάδες και ζουν μαζί στην ίδια περιοχή για μεγάλες περιόδους, να διατηρούν τη διαφορετικότητά τους παρά τις αφομοιωτικές επιδράσεις που υφίστανται: «μέλη από όλες τις εθνοτικές ομάδες σε μια πολυεθνοτική κοινωνία δρουν για τη διατήρηση της διχοτόμησης και των διαφορών».8 Έτσι λοιπόν, αυτό το φαινόμενο συναντάται συχνά στην περιοχή των Βαλκανίων, όπου εθνοτικές-μειονοτικές ομάδες έχουν συνυπάρξει σε κράτη για δεκαετίες, χωρίς συχνά να σχηματίζουν ένα ξεχωριστό σύνολο: «...οι πολιτισμικές διαφοροποιήσεις μπορούν να υπάρξουν παρόλη την ενδοεθνοτική επαφή και αλληλεξάρτηση».9 Η ανάλυση της κατάστασης των μειονοτήτων σε αυτές τις κοινωνίες εμπεριέχει τη μελέτη τέτοιων ενδοεθνοτικών σχέσεων.10
 Η ‘ταυτοποίηση’ που επιτυγχάνεται μέσα από τις αντιθέσεις των εθνοτικών ομάδων συνιστά τη βασική συνιστώσα της εθνοτικότητας. Στην κοινωνική ανθρωπολογία λοιπόν το ενδιαφέρον εστιάζεται όχι στα έθνη αλλά στις εθνοτικές ομάδες και στη μελέτη της εθνοτικότητας, δηλαδή της συλλογικής ταυτοποίησης των ομάδων αυτών μιας διαδικασίας που αναπτύσσεται μέσα σε ένα περιβάλλον αντιθέσεων, σχετικοτήτων και πολιτισμικών διαφορών ή/και ομοιοτήτων.
 2. Σκοπός και μεθοδολογία της μελέτης
 Η μελέτη αυτή αποπειράται να προσεγγίσει το ζήτημα της συλλογικής ταυτοποίησης ή/και του μετασχηματισμού των ταυτοτήτων των Βλάχων της Πελαγονίας την περίοδο των εθνικισμών αξιοποιώντας αναλυτικά εργαλεία της ανθρωπολογίας για τη μελέτη της ιστορίας. Η σύμπραξη ιστορικών και κοινωνικών ανθρωπολόγων για την μελέτη της ‘εθνογέννεσης’ είναι συχνή. Στην ανθρωπολογία οι ταυτότητες θεωρούνται ως ασαφείς συνδεόμενες με μια ιστορία υπό διαπραγμάτευση και ένα πολιτισμικό παρελθόν επίσης υπό διαπραγμάτευση. Ο Eriksen11 αναφέρει ότι αντίθετα με τους ιστορικούς οι περισσότεροι ανθρωπολόγοι προσπαθούν να καταδείξουν τους τρόπους με τους οποίους ιστορικά στοιχεία χρησιμοποιούνται ως ‘εργαλεία’ στην σύγχρονη διαδικασία κατασκευής ταυτοτήτων. Οι ανθρωπολόγοι επιμένουν ότι η ιστορία δεν είναι προϊόν του παρελθόντος αλλά απάντηση στις απαιτήσεις του παρόντος. Έτσι λοιπόν, αυτό που αποκαλούμε ‘ιστορικές διαδικασίες’ στο πλαίσιο της εθνοτικότητας, δεν είναι το παρελθόν αλλά οι σύγχρονες ‘κατασκευές’ του παρελθόντος.
 Στους στόχους της μελέτης εντάσσονται:


text:
α) ο προσδιορισμός του ρόλου των κοινωνικών κατηγοριοποιήσεων στη διαδικασία μετασχηματισμού των ταυτοτήτων της συγκεκριμένης πολιτισμικής ομάδας,12 β) η συγκεκριμενοποίηση των επιδράσεων του εθνικισμού στον μετασχηματισμό αυτό,13 και γ) η ανίχνευση του ρόλου της συλλογικής μνήμης όπως αυτή καλλιεργείται μέσα από τον θεσμό της εκπαίδευσης.14 Η παρούσα έρευνα χρησιμοποίησε το μέρος των Αρχείων του Υπουργείου Εξωτερικών15 το οποίο αφορούσε στον ελληνορουμανικό ανταγωνισμό16 και περιλαμβανόταν στο ιδιωτικό Αρχείο του ιστοριοδίφη-ερανιστή Γιάννη Αδάμου. Η ιδιαιτερότητα του συγκεκριμένου αρχειακού υλικού έγκειται κυρίως στο γεγονός ότι εστιάζει στην εξέλιξη του βλάχικου ζητήματος στην περιοχή της Πελαγονίας η οποία περιλάμβανε το σύνολο του οθωμανικού βιλαετίου του Μοναστηρίου, και για την οποία υπήρξε μικρό ενδιαφέρον από την ελληνική17 και ξένη ιστοριογραφία.18 Η δική μας εστίαση οφείλεται κυρίως στο γεγονός ότι θεωρούμε πως οι Βλάχοι της Πελαγονίας ως φορείς μιας αστικοποιημένης πολιτισμικής συμπεριφοράς αποτελούν ιδιαιτερότητα που επιβάλλεται να αντιμετωπιστεί με συνέπεια από τη σύγχρονη έρευνα.
 3. Διαδικασίες διαμόρφωσης συλλογικών ταυτοτήτων στους Βλάχους της Πελαγονίας
 3.1. Ο ρόλος των κοινωνικών κατηγοριοποιήσεων και ο βαθμός εθνοτικής ενσωμάτωσης στην περίπτωση των Βλάχων της Πελαγονίας
 Δίνοντας ιστορική διάσταση στο ζήτημα της εθνοτικότητας, και σύμφωνα με την προσέγγιση των εθνοτικών ομάδων και των ‘ορίων’ (boundaries) μεταξύ τους από τον Barth, όπως ήδη αναπτύχθηκε, αναζητούμε τις ιστορικές συγκυρίες που οδηγούν στην εμφάνιση εθνοτικών διαφοροποιήσεων αρχικά ομοιογενών ομάδων μιας περιοχής, συγκεκριμένα των Βλάχων της Πελαγονίας, και στην διάσπασή τους αργότερα σε δυο ή περισσότερες διαφορετικές εθνοτικές ομάδες Βλάχων. Ο Barth19 ισχυρίζεται ότι λογικά προς την κατεύθυνση αυτή συμβάλλει η επαγγελματική εξειδίκευση και η ανάπτυξη σχέσεων αλληλεξάρτησης εντός της ομάδας. Έτσι σταδιακά ενθαρρύνεται η δημιουργία διαφοροποιητικών στοιχείων που οδηγούν στην ανάδυση ξεχωριστών ομάδων που η καθεμιά θεωρεί τις άλλες πολιτισμικά διαφορετικές από την ίδια. Ο Eriksen, σχολιάζοντας την προσέγγιση του Barth, αναφέρει ότι γενικά υπάρχουν πολλές δυσκολίες στο να μελετηθεί εμπειρικά η διαδικασία της πολιτισμικής ασυνέχειας που παρουσιάζουν κάποιες ομάδες, οι οποίες τελικά χωρίζονται και δεν αναπτύσσεται συμπληρωματικότητα μεταξύ τους, καθότι αυτή η διαδικασία μπορεί να καλύπτει χρονικά μεγάλες και ίσως άγνωστες περιόδους.20 Για το λόγο αυτό οι ανθρωπολόγοι εστιάζουν κυρίως στην περίοδο της νεωτερικότητας όταν μελετούν αυτές τις διαδικασίες ‘εθνογέννεσης’.
 Στην παρούσα εργασία λοιπόν εξετάζουμε την διαδικασία εθνογένεσης των Βλάχων ξεκινώντας από τα ιστορικά αυτά στοιχεία που μας αποκαλύπτουν τον βαθμό της εθνοτικής τους ενσωμάτωσης κατά τις διάφορες ιστορικές φάσεις που μελετάμε ακόμη και πριν την διχοτόμηση τους. Όπως αναφέρει ο Eriksen21 τα εθνοτικά όρια προσδιορίζονται από τη φύση των σχέσεων ανάμεσα στις διχοτομημένες εθνοτικές ομάδες και είναι αμφίδρομα, παρόλα αυτά όμως, σύμφωνα και με την τυπολογία του Handelman,22 ο βαθμός εθνοτικής ενσωμάτωσης μπορεί να ποικίλει. Αυτή η ποικιλία στην οργανωτική σημασία της εθνοτικότητας διακυμαίνεται από χαλαρή και σχεδόν ασήμαντη κοινωνικά κατηγορία σε στενή συνεργατική ομάδα. Έτσι διακρίνονται ‘εθνοτικές κατηγορίες’ (κατηγορίες όπου ορίζονται μέλη και μη μέλη), ‘εθνοτικά δίκτυα’ (εθνοτική κατηγοριοποίηση με διαπροσωπικούς δεσμούς), ‘εθνοτικές οργανώσεις’ (ομάδες πολιτικής πίεσης) και ‘εθνοτικές κοινότητες’ (στις οποίες εκτός από εθνοτικά δίκτυα και κοινή πολιτική οργάνωση, υπάρχει και κοινό έδαφος με λίγο ή πολύ σταθερά γεωγραφικά όρια. Αυτή η τυπολογία είναι χρήσιμη όταν εξετάζουμε ομάδες όπως οι Βλάχοι


text:
στους οποίους οι ιστορικές συγκυρίες έχουν επιδράσει σημαντικά στο βαθμό εθνοτικής τους ενσωμάτωσης. Η περίπτωση των Βλάχων της Πελαγονίας ενισχύει την γενική επισήμανση του Barth ότι το κοινωνικό περιεχόμενο της εθνοτικότητας ποικίλει ευρέως. Είναι σημαντικό να σημειώσουμε ότι η τυπολογία που αναφέραμε μπορεί επίσης να επισημαίνει περιστάσεις/ συγκυρίες κάτω από τις οποίες η εθνοτικότητα μπορεί να μεταβληθεί σε ένα εξαιρετικά σημαντικό στοιχείο της προσωπικής ταυτότητας ιδιαίτερα για την κατοχύρωση του ανήκειν σε μια εθνοτική κοινότητα.23
 Μελετώντας το ρόλο των κοινωνικών/εθνοτικών κατηγοριοποιήσεων και τον βαθμό εθνοτικής τους ενσωμάτωσης στη διαδικασία μετασχηματισμού των ταυτοτήτων των Βλάχων της Πελαγονίας πρέπει να λάβουμε υπόψη τις εξής παραμέτρους: α) τη θρησκευτική τους ταυτότητα εντός του Milliyet, β) την παράμετρο γλώσσαπολιτισμός, η οποία επενδύθηκε με ιδεολογική-συμβολική σημασία την περίοδο της έξαρσης του ρουμανικού εθνικισμού και γ) τους παράγοντες που επηρεάζουν την κοινωνική επίγνωση των Βλάχων της Πελαγονίας24 την περίοδο του εθνικισμού και το πλέγμα των συναισθημάτων, αξιών, στάσεων και προσανατολισμών που την καθορίζουν.
 α) η θρησκευτική ταυτότητα των Βλάχων εντός του Μilliyet
 Για να εξετάσουμε τη θρησκευτική ταυτότητα των Βλάχων θα πρέπει να λάβουμε υπόψη μας το γεγονός ότι η ένταξή τους στην ελληνορθόδοξη κοινοπολιτεία του Rum Milliyet και η επίσημη αναγνώριση του Οικουμενικού Πατριαρχείου δεν αμφισβητήθηκαν σοβαρά από τους ίδιους.25 Οι ιστορικές απόπειρες για τον προσεταιρισμό τους στον καθολικισμό26 από αποστόλους του ρουμανικού εθνικισμού ή για τη θρησκευτική τους αυτοδιάθεση με την αναγνώριση Βλάχου Εξάρχου27 ή ακόμη οι απόπειρες μιας μερικής χειραφέτησής τους από τη δικαιοδοσία του Πατριαρχείου το έτος 1903, δεν έτυχαν της αναγκαίας υποδοχής. Οι αιτίες θα πρέπει να αναζητηθούν στην ύπαρξη μιας ισχυρής πνευματικής εξάρτησης των Βλάχων της Πελαγονίας από την παραδοσιακή νομιμότητα του Οικουμενικού Πατριαρχείου η δυναμική της οποίας είναι μεγαλύτερη σε πληθυσμούς που δεν έχουν τύχει συστηματικής εκπαίδευσης.
 Αντίθετα με τους ελληνίζοντες, η ομάδα των μη ελληνιζόντων Βλάχων κινήθηκε με αισθητή καθυστέρηση και πέτυχε μόλις το 1905 την αναγνώριση βλαχικής κοινότητας, διαμορφώνοντας με τον τρόπο αυτό τις προϋποθέσεις για την θεσμική κατοχύρωση του Μilliyet των Βλάχων. Η πρώτη επίσημη έκφραση της εθνοτικής συνείδησης των ρουμανιζόντων Βλάχων ως διακριτής εθνοτικής ομάδας έλαβε χώρα στο Μοναστήρι, στις 9 Απριλίου του 1904, αλλά δεν πέτυχε τους στόχους της.28 Οι αιτίες μπορούν να αναζητηθούν στην απουσία μιας ισχυρής αστικής τάξης, φίλα προσκείμενης προς την ρουμανική εθνική ιδέα. Ως την 1η Ιουλίου 1904,29 είχαν ιδρυθεί ρουμανικές βλαχικές κοινότητες στα βιλαέτια Μοναστηρίου, Θεσσαλονίκης, Κοσσυφοπεδίου και Ιωαννίνων,30 αν και η ίδρυση ρουμανικών κοινοτήτων δεν ήταν δυνατή σε όλες τις περιπτώσεις, με βάση το ισχύον θεσμικό πλαίσιο.31
 Η θεσμική νομιμοποίηση των βλαχικών κοινοτήτων με τον ιραδέ του 1905 κατοχυρώνει μια ήδη εκπεφρασμένη εθνοτική ταυτότητα, χωρίς να καταλύει το οικοδόμημα του Rum Milliyet. Στην πραγματικότητα τίθεται επίσημα προς συζήτηση για πρώτη φορά το ζήτημα της λειτουργίας βλαχικών εκκλησιών και σχολείων υπό τη αιγίδα του Πατριαρχείου. Το συνέδριο ‘των ρουμανικών κοινοτήτων’, που πραγματοποιήθηκε στο Μοναστήρι στις 10 Ιουλίου 1909, επικέντρωσε την προσοχή στην εξέταση δύο κυρίως ζητημάτων, του σχολικού και του εκκλησιαστικού ζητήματος των Βλάχων.32 Η υλοποίηση όμως των σχεδίων του Συνεδρίου αναβλήθηκε εξαιτίας της προετοιμασίας των βαλκανικών μετώπων.
 Τέλος


text:
η Συνθήκη Ειρήνης του Βουκουρεστίου το 1913 οδήγησε στην αναγωγή της βλαχικής κοινότητας σε βλαχική μειονότητα και στην αναγνώρισή της από τον Ελευθέριο Βενιζέλο στο πλαίσιο της οποίας μέρος των Βλάχων ανέπτυξε ρουμανική εθνική ταυτότητα.
 β) Η παράμετρος γλώσσα-πολιτισμός
 Η γλώσσα και ο πολιτισμός επενδύθηκαν με ιδεολογική-συμβολική σημασία την περίοδο της έξαρσης του εθνικισμού. Στην εθνικιστική φιλολογία τα έθνη ορίζονται από τις γλώσσες οι οποίες θεωρούνται το κύριο σύμβολο μιας επί μακρόν κοινής ζωής και μιας αδιόρατης ομαδοποίησης και ταυτότητας.33 Έτσι η γλώσσα έγινε πολιτικό θέμα, όπως χαρακτηριστικά αναφέρει ο Kedourie,34 που ιδιαίτερα στην περίπτωση των Βαλκανίων, της Κεντρικής και Ανατολικής Ευρώπης πήρε εκρηκτικές διαστάσεις.
 Η ελληνική εκδοχή για την παράμετρο γλώσσα/πολιτισμός των Βλάχων της Πελαγονίας καθίσταται φανερή μέσα από μια σειρά αναφορών που υποβάλλουν στη ρουμανική κυβέρνηση βλάχοι κάτοικοι των οικισμών της Πελαγονίας.35 Η ρουμανική εκδοχή χρησιμοποιεί την γλωσσική ομοιότητα ανάμεσα στους Ρουμάνους και στους Βλάχους ως τεκμήριο ‘φυλετικής’ συγγένειας και εδραιώνει σε αυτή τη σχέση έναν εθνικό μύθο που τοποθετεί την κοινή προέλευση/καταγωγή τους στην περίοδο των Ρωμαίων. Η ελληνική εκδοχή γνωρίζει ότι το ζήτημα της γλώσσας δεν είναι το δυνατό της επιχείρημα, αποδέχεται ως αναγκαίο κακό τη διγλωσσία των Βλάχων την οποία προσδιορίζει ως ηλικιακά και κοινωνικοποιητικά καθορισμένη και υποστηρίζει ότι το ελληνικό σχολείο ως δευτερογενής φορέας κοινωνικοποίησης αντισταθμίζει τις ‘αρνητικές’ επιδράσεις του βλαχόφωνου οικογενειακού περιβάλλοντος. Η αναγκαιότητα διδασκαλίας της ελληνικής γλώσσας στους Βλάχους προβάλλεται με τρία επιχειρήματα: το πρώτο σχετίζεται με την ηθική προαγωγή των ελληνοβλαχικών κοινοτήτων μέσα από τη διδασκαλία του ελληνικού πολιτισμού, το δεύτερο αναφέρεται στη θρησκευτική τους καλλιέργεια, αφού η ελληνική είναι η γλώσσα της Εκκλησίας και το τρίτο απευθύνεται στη δυνατότητα της ελληνικής, ως γλώσσας του διεθνούς εμπορίου, να προωθεί τους εμπορικούς στόχους των Βλάχων. Στην κορυφή των αξιών τοποθετούνται επομένως η ελληνική γλώσσα, ο πολιτισμός και η ορθοδοξία τα οποία προβάλλονται ως συμβολικό πολιτισμικό κεφάλαιο όλων αδιακρίτως των ορθοδόξων, ενώ η επίκληση στο ενδιαφέρον των Βλάχων για το εμπόριο ανταποκρίνεται στις έντονες τάσεις αστικοποίησης που παρατηρούνται στην οικονομική και πολιτική τους ελίτ. Τέλος, εντυπωσιάζει η πρωτότυπη διάκριση γραικολατίνων-σλαβολατίνων με κριτήριο τη χρήση του αλφάβητου καταγραφής της βλαχικής γλώσσας. Στην πραγματικότητα, η ελληνική πλευρά έχει επίγνωση των ορίων της επιχειρηματολογίας της και εντείνει την εκπαιδευτική αφομοιωτική πολιτική της με ένα σοβαρό εκπαιδευτικό δίκτυο στις βλαχόφωνες κοινότητες της Πελαγονίας. Τα αποτελέσματα δικαιώνουν τη πολιτική αυτή.
 γ) Παράγοντες που επηρεάζουν την κοινωνική επίγνωση των Βλάχων της Πελαγονίας
 Είναι προφανές ότι η όποια ερμηνεία αναφορικά με τους παράγοντες που επηρεάζουν στην περίπτωση των Βλάχων της Πελαγονίας την κοινωνική τους επίγνωση κατά την περίοδο του εθνικισμού, πρέπει να λαμβάνει υπόψη της τις σχέσεις εξουσίας που διαμορφώνονται στο πλαίσιο των θεσμικά αναγνωρισμένων εκείνη την περίοδο κοινοτήτων όπως διαμορφώνεται από τους Εθνικούς Κανονισμούς που ψηφίζονται και εφαρμόζονται μετά από το 1860 στο πλαίσιο των οθωμανικών μεταρρυθμίσεων. Κάτω από αυτές τις συνθήκες δημιουργούνται στην Πελαγονία οι προϋποθέσεις συγκρότησης μιας ηγεμονικής ελίτ προερχόμενης από τα μεσαία κοινωνικά στρώματα, τα οποία αποτελούνται κυρίως από Βλάχους που κατοικούν σε αστικά/ ημιαστικά κέντρα της Πελαγονίας. Ενδεικτικά αναφέρεται ότι κατά την ψήφιση των Εθνικών


text:
Κανονισμών, την επαρχία της Πελαγονίας εκπροσώπησε ο εκ Κρουσόβου Κ. Νιτσιώτας, μέλος ισχυρής οικογένειας εμπόρων.36 Η ηγεμονική ελίτ που διαμορφώνεται σε περιφερειακό/τοπικό επίπεδο, συμπεριλαμβάνει εγγράμματους αστούς Βλάχους που βγαίνουν από τα ελληνικά εκπαιδευτικά ιδρύματα των κέντρων της Πελαγονίας, και αντλεί την νομιμότητά της από τη σχέση της με το Πατριαρχείο, την εξουσία της από τον πλούτο που έχει συσσωρεύσει, αλλά και από την πολιτική της δράση στο πλαίσιο των τοπικών κοινοτήτων όπου αυτή αναλαμβάνει διαμεσολαβητικό ρόλο στο επίπεδο της διαχείρισης των κρίσεων, σε συνεργασία με τις κεντρικές ελίτ (Πατριαρχείο, Ελληνικό Προξενείο). Η ιδεολογία της συγκεκριμένης ελίτ σχετίζεται με την υιοθέτηση ενός ιδιαίτερου συστήματος αξιών τέτοιου που υπαγορεύει στα μέλη της ομάδας τη διαρκή εμπλοκή τους σε ένα δίκτυο ενώσεων ή ιδρυμάτων, την προσφορά δωρεών με αντίτιμο το κοινωνικό κύρος ή την υστεροφημία και την επίδοσή τους σε γαμήλιες στρατηγικές στο πλαίσιο της ενδογαμίας με σκοπό να ενισχυθεί η συνοχή της ομάδας. Οι παράγοντες αυτοί δημιουργούσαν στους Βλάχους τις προϋποθέσεις για τη διαμόρφωση μιας υψηλής κοινωνικής εικόνας για τον εαυτό τους και την ομάδα στην οποία ανήκαν.37
 Όσοι από τους Βλάχους της Πελαγονίας δεν εντάχθηκαν στα τοπικά δίκτυα εξουσίας της Εκκλησίας και της ελληνικής εκπαίδευσης διαμόρφωσαν μια βλαχική ελίτ, και μια ξεχωριστή βλαχική ταυτότητα. Σε αντίθεση όμως με την νομιμοποιημένη ελίτ των ελληνορθόδοξων κοινοτήτων της Πελαγονίας, η βλαχική ελίτ δεν είχε ούτε την αναγκαία συνοχή, ούτε τον βαθμό νομιμοποίησης που απαιτούνταν για την προσέλκυση μεγάλου μέρους της βλαχικής εθνοτικής ομάδας.
 Συμπερασματικά τονίζουμε ότι οι Βλάχοι των αστικών κέντρων της Πελαγονίας, επιβεβαιώνοντας και τη θεωρία του Barth, διαμορφώνουν την κοινωνική/εθνοτική ή πολιτισμική τους ταυτότητα με βάση τόσο την αντίληψή τους για τη θέση τους έναντι των άλλων μελών των κοινοτήτων αυτών, όσο και την αντίληψη των άλλων κοινωνικών ομάδων του περιβάλλοντος για τη θέση των Βλάχων στην κοινωνική ιεραρχία.
 Οι αντιλήψεις αυτές κατά τον Druckman38 εμπεριέχουν συναισθήματα, αξίες, στάσεις και προσανατολισμούς,39 τα οποία παράλληλα με τα ζητήματα της γλώσσας,40 της θρησκείας41 και της παράδοσης διαμορφώνουν μια κοινοτική/εθνοτική ή πολιτισμική ταυτότητα που διακρίνεται, σύμφωνα με την τυπολογία του Don Handelman που προαναφέραμε, από υψηλό βαθμό οργανωτικής σημασίας της εθνοτικότητας και κατά συνέπεια υψηλό βαθμό εθνοτικής ενσωμάτωσης.
 3. 2. Οι συνέπειες του εθνικισμού στη διαμόρφωση και διχοτόμηση της εθνοτικής Βλαχικής κοινότητας
 H περιοδοποίηση της έξαρσης του εθνικισμού ανάμεσα στην Ελλάδα και στη Ρουμανία με πεδίο εστίασης την Πελαγονία και τους Βλάχους έχει ως εξής:
 α) Η περίοδος της εμφάνισης βλαχικών σχολείων (1860-1879): Την πρώτη περίοδο ο ρουμανικός εθνικισμός χρησιμοποίησε ως εργαλείο τη βλαχική γλώσσα και προσπάθησε να δημιουργήσει τις προϋποθέσεις για την ανάπτυξη σχολικού δικτύου.42 Το γεγονός δεν ερμηνεύτηκε από τους Έλληνες Προξένους στο ιδεολογικό πλαίσιο του εθνικισμού, με αποτέλεσμα να υποτιμηθεί. Ο ρωσοτουρκικός πόλεμος του 1878 και η παρουσία της Ρουμανίας στο πλευρό των Ρώσων, εξέθρεψαν τις φιλόδοξες βλέψεις των εθνικιστικών ρουμανικών κύκλων και εγκαινίασαν μια έντονη διαμάχη ανάμεσα στην Ελλάδα και τη Ρουμανία για την κηδεμονία των Βλάχων της Πελαγονίας στο πλαίσιο της οποίας ο σχολικός μηχανισμός μετασχηματίστηκε σε παράγοντα διαμόρφωσης εθνικών ταυτοτήτων.
 β) Η περίοδος υιοθέτησης του στόχου του εκρουμανισμού της


text:
Μακεδονίας (1879-1884): Την περίοδο αυτή είχαν διαμορφωθεί δύο τάσεις στους κόλπους των ρουμάνων εθνικιστών: η πρώτη απέβλεπε στην προσάρτηση των Βλάχων της Πελαγονίας στη Ρουμανία για να επιτευχθεί η εκπλήρωση της υψηλής αποστολής του ρουμανικού εθνικισμού και η κυριαρχία των Ρουμάνων στην Ανατολή μέσα από τη σύσταση την άνοιξη του 1879 ενός κομιτάτου το οποίο απέβλεπε στον εκρουμανισμό της Μακεδονίας.43 Αντίθετα με την πρώτη τάση η δεύτερη απέβλεπε στην ανάπτυξη των σχολείων της βλαχικής γλώσσας στην Πελαγονία, με σκοπό την ανάπτυξη ρουμανικής εθνοτικής συνείδησης στους βλαχικούς πληθυσμούς. Στο πλαίσιο αυτό η αντιπαράθεση στο εκπαιδευτικό αλλά και στο συμβολικό πεδίο εντάθηκε.
 γ) Η περίοδος της ρουμανο-αλβανικής συσπείρωσης (1885-1892): Η τρίτη περίοδος αρχίζει το 1885 με τη σύσταση του ρουμανικού Συλλόγου Lumina και του αλβανικού Συλλόγου Drita, ενώ το 1887 γίνεται η συγχώνευση του μακεδονο-ρουμανικού Συλλόγου με τον αλβανικό, σε σύλλογο με τίτλο Ρουμάνο-αλβανομακεδονικός Σύλλογος,44 με βάση το ιδεολόγημα που σχετιζόταν με την κοινή πελασγική καταγωγή των δύο λαών (Αλβανών και Ρουμάνων). Με την παράλληλη δράση των δύο Συλλόγων τέθηκαν οι βάσεις για την άσκηση εποπτείας της βλαχικής εκπαίδευσης από έναν επίσημο κεντρικό φορέα. Σήμερα όμως θεωρείται δεδομένο ότι η ταύτιση με το αλβανικό στοιχείο δεν συνέβαλε θετικά στην καλλιέργεια της εθνοτικής συνείδησης των Βλάχων.
 δ) Η περίοδος της διεθνοποίησης του βλαχικού ζητήματος (1893-1903): Τα κύρια χαρακτηριστικά της νέας περιόδου του βλαχικού ζητήματος ήταν η σύμπλευση των ρουμανικών με τα αυστριακά κυρίως συμφέροντα στην περιοχή45 η οποία οφειλόταν στην αντίθεση τόσο της Ρουμανίας όσο και της Αυστρίας στην ενσωμάτωση της Βεσσαραβίας από τη Ρωσία. Η κυοφορούμενη λοιπόν μέσα στο κλίμα της ρουμανο-αυστριακής συνύπαρξης απεμπλοκή των ορθοδόξων Ρουμάνων από το Πατριαρχείο θεωρείται ότι μείωσε τους ρουμανίζοντες Βλάχους παρά τους αύξησε, αφού οι παραδοσιακοί βλαχικοί πληθυσμοί δεν συγκατατέθηκαν στην αποκοπή από την πνευματική παράδοση του Πατριαρχείου.
 ε) Η περίοδος της αναγνώρισης βλαχικής κοινότητας (1903-1905): Μετά το θάνατο του Μαργαρίτη το 1903 επικράτησε από τη μια στους κόλπους της φιλελεύθερης Κυβέρνηση της Ρουμανίας η άποψη πως προείχε η εκκλησιαστική χειραφέτηση των ρουμανιζόντων του μακεδονικού χώρου από το Οικουμενικό Πατριαρχείο και από την άλλη στους κόλπους της συντηρητικής αντιπολίτευσης στη Ρουμανία η τάση της πρόταξης των εθνικιστικών διεκδικήσεων στην περιοχή. Ο σουλτανικός ιραδές της 25.5.1905 υπογεγραμμένος από το Σουλτάνο Αβδούλ Χαμίτιγιε46 νομιμοποίησε την αναγνώριση βλαχικής κοινότητας και δημιούργησε θεσμικές προϋποθέσεις για την επίσημη προσχώρηση μέρους των Βλάχων της Πελαγονίας σε αυτήν.
 στ) Η περίοδος της κρίσης στις ελληνορουμανικές διπλωματικές σχέσεις (19051912): Στη διαδικασία της κρίσης των ελληνο-ρουμανικών διπλωματικών σχέσεων τα οικονομικά κίνητρα, συγκαλύπτονταν και προβάλλονταν τα γλωσσικά, τα θρησκευτικά και τα πολιτισμικά αίτια. Στο πλαίσιο της σύγκρουσης η Πύλη ασκούσε διαιτητικό ρόλο, πολιτική που συνεχίστηκε κατά την επανάσταση των Νεότουρκων και οδήγησε στο συνέδριο των ρουμανικών κοινοτήτων.
 Όπως καθίσταται φανερό από όσα προαναφέρθηκαν η ιστορική συγκυρία του εθνικισμού συνέβαλε καθοριστικά σε αυτό που ο Barth προσδιόρισε ως διχοτόμηση των εθνοτικών ομάδων. Το ζήτημα της βλαχικής γλώσσας πολιτικοποιήθηκε και συνδέθηκε με το θέμα της βλαχικής εθνοτικής ταυτότητας οδηγώντας τμήμα της κοινότητας προς τη ρουμανική πλευρά, ενώ από την άλλη οι θρησκευτικοί δεσμοί με το Πατριαρχείο ενίσχυαν την


text:
κοινωνική συνοχή, ταυτότητα και αλληλεγγύη σε ένα άλλο νοητό πλαίσιο και έστρεψαν ένα άλλο τμήμα της βλαχικής κοινότητας προς την ελληνική πλευρά.
 3.3 Μνήμη και Ταυτότητα: Ο ρόλος της εκπαίδευσης των Βλάχων την εποχή του εθνικισμού
 Κάθε έθνος χρησιμοποιεί έννοιες και μνήμες του παρελθόντος ώστε να οικοδομήσει το μέλλον του και να διακηρύξει την ‘μοναδικότητα’ και ‘αυθεντικότητά’ του.47 Η αναζήτηση της ‘αυθεντικότητας’ από τους εθνικιστές, διαδικασία που εκφράστηκε με ένα κοινό στυλ σε όλα τα μέρη του κόσμου, ουσιαστικά ήταν μια προσπάθεια διατήρησης των πολιτισμικών ορίων (boundaries) ανάμεσα στις διάφορες ομάδες μέσα από αυθαίρετες διαχωριστικές γραμμές. Ο Anderson ισχυρίζεται πως το σημαντικό περιεχόμενο αυτής της διαδικασίας «είναι μια νέα μορφή κρατικής εξουσίας και μια πολιτική που βασίζεται κατά κάποιον τρόπο στη μαζική συμμετοχή»,48 καθώς και στις σχέσεις αγοράς, κράτους και εκπαίδευσης, που δημιούργησαν «νέες εμπειρίες για το χρόνο και την κοινότητα».49 Η ‘ταυτότητα’ και η αίσθηση του ‘ανήκειν’ είναι τα κοινά χαρακτηριστικά που μοιράζονται οι διαφορετικές εθνικιστικές ιδεολογίες. Η μορφοποίηση της αυτοσυνείδησης συνδέεται με την αίσθηση του να ανήκεις σε μια συγκεκριμένη εθνοτική ομάδα ή έθνος, καθώς δημιουργεί αισθήματα ενότητας και ομοιότητας. Η εκπαίδευση, ως ιδεολογικός μηχανισμός του κράτους, γίνεται το μέσο για την καλλιέργεια της αίσθησης του ‘ανήκειν’ στην ίδια εθνική κοινότητα μέσα από την δημιουργία σε διαφορετικές εθνοτικές ομάδες κοινής συλλογικής μνήμης. Έτσι δημιουργούνται οι προϋποθέσεις για επαναδιαπραγμάτευση του παρελθόντος, με σκοπό την εξυπηρέτηση των στόχων του παρόντος και του μέλλοντος όπως το οραματίζονται οι εθνικιστές.50 Για την περίπτωση των Βλάχων ο ρόλος της εκπαίδευσης υπήρξε καθοριστικός. Ο Danforth αναφέρει ότι η πολιτική του εξελληνισμού προσπάθησε να εντάξει όλες αυτές τις εθνοτικές κατηγορίες στην εθνική κατηγορία των ‘Ελλήνων’ ώστε να τις ενσωματώσει πλήρως στο ελληνικό εθνικό κράτος και υπήρξε επιτυχής για την περίπτωση των προσφύγων, των Βλάχων, των Αρβανιτών και των ελληνόφωνων ντόπιων Μακεδόνων.51 Συγκεκριμένα για την περίπτωση των Βλάχων της Πελαγονίας θα επιχειρήσουμε μια σύγκριση ανάμεσα στα δεδομένα της ελληνικής και της ρουμανικής εκπαίδευσης εντοπίζοντας τα ιδιαίτερου ενδιαφέροντος σημεία τους.
 Επισημαίνεται ότι τόσο το ελληνικό κράτος όσο και το ρουμανικό έστηναν σχολεία στις ίδιες περιοχές. Τα κυριότερα κέντρα της ελληνικής παιδείας στα οποία λειτουργούσαν σχολεία εκμάθησης των ελληνικών γραμμάτων ήταν το Μοναστήρι, το Κρούσοβο,52 το Τύρνοβο, το Μεγάροβο, η Νιζόπολη. Αλλά από το 1864/65, οπότε και ιδρύθηκε το πρώτο ρουμανικό53 σχολείο στο Τύρνοβο της περιοχής Μοναστηρίου, ως το 1885 εκτός από την ελληνική και η ρουμανική παιδεία είχε διεισδύσει στο Μοναστήρι αλλά και στη Νιζόπολη, στο Τύρνοβο, στο Μεγάροβο, στη Μηλόβιστα, στο Γκόπεσι και στο Κρούσοβο. Στις πόλεις μάλιστα λειτουργούσαν και ρουμανικά γυμνάσια ενώ στη Θεσσαλονίκη ιδρύθηκε Εμπορική Σχολή.54
 Οι λόγοι οι οποίοι κατά την κρίση μας καθόρισαν την προτίμηση των Βλάχων για την ελληνική παιδεία θα πρέπει να αναζητηθούν στις εξής παραμέτρους: α) στη σημαντική καθυστέρηση ως προς τη σύσταση των ρουμανικών σχολείων σε σχέση με τα ελληνικά. Έτσι ενώ η ελληνική εκπαίδευση ανάμεσα στους Βλάχους της Πελαγονίας έχει πραγματοποιήσει εξαιρετική πρόοδο ήδη από το 1830,55 η δημιουργία ρουμανικής εκπαίδευσης ξεκίνησε αργότερα και συγκεκριμένα την περίοδο 1860-1870,56 β) στην αδυναμία της ρουμανικής εκπαίδευσης να ιδρύσει ως


text:
το 1885 πυκνό δίκτυο σχολείων θηλέων, στην μειωμένη προσοχή που επέδειξε στην ίδρυση νηπιαγωγείων, στην παντελή έλλειψη ιερατικών ρουμανικών σχολείων και στην αδυναμία της να στήσει έναν σταθερό και φερέγγυο μηχανισμό για την παραγωγή δασκάλων γ) στο γεγονός ότι η «πλειοψηφία του βλαχόφωνου πληθυσμού γνώριζε και την ελληνική ως δεύτερη γλώσσα και είχε συνδέσει τα συμφέροντα και τις προοπτικές της με την επιτυχημένη έκβαση της ελληνικής εθνικής υπόθεσης»57 και δ) στην αίγλη που ασκούσε ο ελληνικός ιστορικός μύθος με την αναγωγή του στην αρχαιότητα, γεγονός που έχει επανειλημμένα επισημανθεί βιβλιογραφικά.58 Η ένταξη σε αυτόν τον μύθο φαίνεται από τα υπάρχοντα ποσοτικά στοιχεία ότι θεωρήθηκε από τους Βλάχους της Πελαγονίας ως ιδιαίτερα ελκυστικό γεγονός .59
 Η ιστορική συγκυρία του εθνικισμού συνέβαλε καθοριστικά σε αυτό που ο Barth προσδιόρισε ως διχοτόμηση των εθνοτικών ομάδων. Η ανάπτυξη μιας κοινής βλαχικής συνείδησης δεν επιτεύχθηκε καθότι, από τη μια οι θρησκευτικοί δεσμοί με το Πατριαρχείο ενίσχυαν την κοινωνική συνοχή, ταυτότητα και αλληλεγγύη στρέφοντας τμήμα της βλαχικής κοινότητας προς την ελληνική πλευρά, ενώ από την άλλη, το ζήτημα της βλαχικής γλώσσας και η συγγένειά της με τη ρουμανική πολιτικοποιήθηκε, και αποτέλεσε μοχλό εθνικιστικών διεκδικήσεων από την πλευρά της Ρουμανίας οδηγώντας τμήμα της κοινότητας των Βλάχων προς τη ρουμανική πλευρά. Το βλάχικο μιλλέτ (ullah millet), η πρώτη επίσημη αναγνώριση των βλάχων ως επίσημη εθνοθρησκευτική ομάδα, απέκτησε σαφή πολιτικό χαρακτήρα που τους ταύτισε με τη ρουμανική πλευρά. Εκπροσωπούσε δηλαδή τους ρουμανίζοντες βλάχους. Οι ελληνίζοντες (γραικομάνοι) εκπροσωπούνταν από την ελληνική πλευρά.
 Οι Βλάχοι τελικά αφομοιώθηκαν από τα σύγχρονα έθνη-κράτη υιοθετώντας τις αντίστοιχες εθνικές ταυτότητες διατηρώντας παράλληλα μια ιδιαίτερη φυλετική/ τοπική ταυτότητα. Από αυτούς οι μεν γραικομάνοι ταυτίζονται με το νεοελληνικό έθνος-κράτος αρνούμενοι κάθε καθεστώς μειονότητας ή εθνοτικής διαφοροποίησης, οι δε ρουμανίζοντες, αποστασιοποιούνται από την Ελλάδα και παρουσιάζουν τη μεγαλύτερη ταύτιση με το ρουμανικό έθνος-κράτος. Αναφέρονται δε και περιπτώσεις Αρμάνων, τόσο στην Ελλάδα όσο και αλλού, που προβάλουν ξεχωριστή εθνοτική συνείδηση, που ανάγεται στο βλαχικό μιλλέτ.60
 Σοφία Ηλιάδου-Τάχου & Δόμνα Μιχαήλ
 11ο Συμπόσιο Ιστορίας, Λαογραφίας, Βλάχικης Παραδοσιακής Μουσικής και Χορών,
 Κλεισούρα Καστοριάς 11-12 Σεπτεμβρίου 2010, Π.Ο.Π.Σ.Β
 ΠΡΑΚΤΙΚΑ Λ' ΠΑΝΕΛΛΗΝΙΟΥ ΙΣΤΟΡΙΚΟΥ ΣΥΝΕΔΡΙΟΥ
 29-31 Μαΐου 2009
 ΕΛΛΗΝΙΚΗ ΙΣΤΟΡΙΚΗ ΕΤΑΙΡΕΙΑ ΘΕΣΣΑΛΟΝΙΚΗ 2010
 1. T. Nairn αναφέρεται από τον Β. Anderson, Imagined Communities, London 1983, σ. 13.
 2. Β. Anderson, Imagined communities.Refections on the Origin and the Spread of Nationalism, Chicago 1991. Δ. Μιχαήλ, Έθνος, Εθνικισμός και Εθνική Συνείδηση: Μια ανθρωπολογική προσέγγιση, Αθήνα 1992, σ. 20.
 3. A. Cohen, The Symbolic Construction of Community, London 1985, σ. 105.
 4. F. Barth, (ed.) Ethnic Groups and Boundaries, Oslo 1969, σ. 11.
 5. Δ. Μιχαήλ, ό.π., σ. 12-13.
 6. F. Barth, ό.π., σ. 10.
 7. F. Barth, ό.π., σ. 9.
 8. F. Barth, ό.π., σ. 18.
 9. F. Barth, ό.π., σ. 10.
 10. Δ. Μιχαήλ, ό.π., σ. 13-14.
 11. T. H. Eriksen, Ethnicity and Nationalism: Anthropological Perspectives, London 1993, σ. 72-73.
 12. Τajfet H & J. Forgas, “Κοινωνική κατηγοριοποίηση: γνώσεις, αξίες και ομάδες” στο Στ. Παπαστάμου (επιμ) Σύγχρονες τάσεις στην κοινωνική Ψυχολογία: διομαδικές σχέσεις, Αθήνα, 1990, σ. 271-297.
 13. L. Danforth, The Macedonian Confict: Ethnic Nationalism


text:
in an transnational world, Princeton 1995. F. Thual, Les confits identitaires, Paris1995.
 14. M. Θανοπούλου, «Η συλλογική μνήμη ως στοιχείο της πολιτιστικής ταυτότητας, η περίπτωση μιας αγροτικής κοινότητας» στο Χρ. Κωνσταντοπούλου et al (επιμ): «Εμείς» και οι «άλλοι»: αναφορά στις τάσεις και τα σύμβολα, Αθήνα 1997, σ. 215-224. Ρ. Μπουσχότεν, Ανάποδα χρόνια: συλλογική μνήμη και ιστορία στο Ζιάκα Γρεβενών 1900-1950, Αθήνα 1997.
 15. ΑΥΕ, 6.5.1870, 15.4.1870.
 ΑΥΕ, 872-1877, 3 Εκπαιδευτικά. Ρουμανική προπαγάνδα, Προξενείον Βιτωλίων.
 ΑΥΕ, 1879 99/1, 2, Αναφοραί προξενικών αρχών περί του βλαχισμού.
 ΑΥΕ, Αρχείον Α, Προξενείον Ρουμανίας προς ΥΠΕΞ , αρ. πρ. 522/8.6.1879
 ΑΥΕ, 1880 β, Απόρρητη Έκθεση Πρεσβείας Βουκουρεστίου προς ΥΠΕΞ, αρ.6.
 ΑΥΕ, 445/3.4.1880, Πρεσβεία Βουκουρεστίου προς ΥΠΕΞ.
 ΑΥΕ, Αρχείο Β’ Κων/λεως Πρεσβεία, αλβανορουμανικά, αρ. πρ. 16/5.1.1887.
 ΑΥΕ, Προξενεία Μακεδονίας, Πρόξενος Μοναστηρίου προς ΥΠΕΞ, 564/1.11.1892.
 ΑΥΕ, Αρχ. Β’, Προξενείο Μακεδονίας-Κρήτης, αρ. πρ 385/9.6.1893.
 ΑΥΕ, Αρχ. Β’, Προξενεία Ηπείρου, Αλβανίας, αρ. πρ. 469/9.5.1895.
 ΑΥΕ, Κωνσταντινουπόλεως Πρεσβεία προς ΥΠΕΞ , αρ. πρ. 40/16.1.1904.
 ΑΥΕ ΑΑΚ/Κ’’, Η ρουμανική προπαγάνδα εις Μακεδονίαν και η ανακίνησις του κουτσοβλάχικου θέματος. Αναφοραί Προξενείου Μοναστηρίου, Θεσσαλονίκης, αρ. πρ. 519/14.5.1904
 ΑΥΕ ΑΑΚ/Κ’’, Ρωμάνος προς Προξενείον Ελασσόνος, αρ. εμπ. πρ. 2787/27.8.1904.
 ΑΥΕ ΑΑΚ/Κ’’, Προξενείον Μοναστηρίου προς ΥΠΕΞ αρ. πρ. 3329/30 7 Οκτωβρίου 1904.
 ΑΥΕ, Κωνσταντινουπόλεως Πρεσβεία προς ΥΠΕΞ , αρ. εμπιστ. Πρ 573/21.7.1906.
 16. Είναι πρωτογενές αρχειακό υλικό του οποίου ένα σημαντικό μέρος είχε δημοσιευτεί στο βιβλίο της Σ. Ηλιάδου-Τάχου,Τα Βαλκάνια στη δίνη των εθνικιστικών αντιπαραθέσεων. Ο Ελληνορουμανικός και Ελληνοσερβικός ανταγωνισμός στο βιλαέτι Μοναστηρίου (1870-1912) Θεσσαλονίκη 2004.
 17. Α. Ι. Χρυσοχόος, Οι Βλάχοι της Μακεδονίας, Θεσσαλίας και Ηπείρου, Θεσσαλονίκη 1942. Τ. Μ. Κατσουγιάννης,Περί των Βλάχων των ελληνικών χωρών, Θεσσαλονίκη 1964. Δ. Παπαζήσης, «Βλάχοι, (Κουτσόβλαχοι)», Ηπειρωτική Εστία 1975. Α. Γ. Λαζάρου, Η Αρωμουνική και αι μετά της Ελληνικής σχέσηςαυτής. Βλάχοι, Ιστορική Φιλολογική Μελέτη , Αθήνα 1986. A. Wace & M. Thompson, Oι Νομάδες των Βαλκανίων, Περιγραφή της ζωής και των εθίμων των Βλάχων της Βόρειας Πίνδου , Θεσσαλονίκη 1989. Ν. Α. Κατσάνης, «Η δημιουργία βλάχικης αστικής τάξης, (η περίπτωση της Μοσχόπολης, Μετσόβου, Νυμφαίου κ.λ.π.)», Πρακτικά Α’ Συνεδρίου Μετσοβίτικων Σπουδών, Μέτσοβο 28-30 Ιουνίου 1991, Αθήνα 1993. Γ. Παπαθανασίου, Ιστορία των Βλάχων, Θεσσαλονίκη 1994. Α. Μ. Κολτσίδας, Ιδεολογική Συγκρότηση και Εκπαιδευτική Οργάνωση των Ελληνόβλαχων στο Βαλκανικό Χώρο, 1850-1913, Θεσσαλονίκη 1994. J. Koder, «Oι Βλάχοι, αντιπρόσωποι του νομαδισμού στο Βυζάντιο», Συμπόσιο Δήμου Βέροιας: Οι Βλάχοι στην ιστορία του ελληνισμού, παρελθόν-προοπτικές, Βέροια 25-26 Ιουνίου 1994. Α. Κουκούδης, & Β. Γούναρης, «Από την Πίνδο έως τη Ροδόπη. Αναζητώντας τις εγκαταστάσεις και την ταυτότητα των Βλάχων», Ίστωρ 10 (1997), σ. 25-32.
 18. D. Bolintineanu, Calatorie la românii din Macedonia si Muntele Atos sau Santa Agora, Bucuresti 1863. F. Lenormant,Les patres valaques de la Grèce, Paris 1865. M. E. Picot, Les Roumains de la Macedoine, Paris 1875. S. Gopgevic, Makedonien und Alt-Serbien, Wien 1889. G. Weigand, Die Aromunen, Leipzing 1895. J. Cvijic, La peninsule Balcanique, Paris 1918. N. Jorga Histoire des Roumains de la Péninsule des Balkans (Albanie, Macédoine, Epire, Thessalie, Bucuresti 1919. D. Draghicesco, Les Roumains de Serbie, Paris 1919. Th. Capidan Aromânii: dialectul aromân studiu lingvistic, Bucuresti 1932. A. Vakalopoulos, «Recherches historiques à


text:
Samarina de la Macédoine occidentale» στο Grégoire Palamas XXI, 1937 σ. 316-323, 363-369, 424-438. M. Filipovic, «Nomadski Cincari na Ograzden», Glasnik Geografskog Pruztva XXIV, Beograd 1938. G. Bobich, «Romanità vivente in Grecia 1: Valacchi del Pindo» in Rivista di scienza, 72, Bologna 1942. M. Lascaris, «Les Vlachorynchines», Revue des Etudes Sud-Est Europeénes 20 (1943). N. Cusa,Aromanii (Macedonenii) in Romania, Dahmen 1996. D. V. Amincianul, Romanii din Peninsula Balcanica, Bucuresti 1938. J. K Campbell, Honour, family and patronage : a study of institutions and moral values in Greek mountain community. Oxford 1964. N. Beldiceanu, «Sur les valaques des Balkans slaves à l’époque ottomane (1450-1550)» στο Revue des études islamiques (1966) 34:83-132, Paris. N. Saramandu, Cercetari asupra aromanei vorbite in Dobrogea. Fonetica observatii asupra sistemului fonologic, Bucuresti 1972. M. D. Peyfuss, Die aromunische Frage: ihre Entwicklung von den Ursprüngen bis zum Frieden von Bukarest (1913) und die Haltung Österreich-Ungarns. WienKölnGraz 1974. W. Dahmen, & J. Kramer, «Enquête directe à l’aide d’enregistrement sur bandes magnétiques: expériences faites au cours d’enquêtes pour l’Atlas linguistique des parlers aroumains de la Grèce» στο Archives sonores de dialectologie, Amiens 1978, σ. 55-63. A. Angelolopoulos, «Population distribution of Greece today according to language, national consciousness and religion» in Balkan Studies 20 (1979). T. J. Winnifrith, The Vlachs, the history of a balkan people , London 1987. M. Bacou, «Entre acculturation et assimilation : les Aroumains au XXe siècle» στο Les Aroumains, Paris (Cahiers du Centre d’étude des civilisations d’Europe centrale et du Sud-Est, 8 (1989) σ. 153-167. E. Scarlatou, «La Romanite Balkanique: origines et diffusion», Revue des Etudes Sud-Est Europeènes, XXIX, 1991 σ. 3-4. H. Poulton, The Balkans, minorities and states in confict, London 1994. H. Gardikas-Katsiadakis, Greece and the Balkan Imbroglio. Greek foreign policy, 1911-1913, 55, Αthens 1995. L. Divani, The Vlachs of Greece and the Italo-Rumanian Propaganda, Thesis, Band 3, Mannheim 1996. J. Fr. Gossiaux, «Un ethnicisme transnational : la résurgence de l’identité valaque dans les Balkans» , στο L’Europe entre culture et nations, sous la dir. de Daniel Fabre, Paris 1996, σ. 191-198.T. Kahl, Ethnizität und räumliche Verteilung der Aromunen in Südeuropa, Münster 1999, & «The Ethnicity of Aromanians after 1990: the Identity of a Minority that Behaves like a Majority», Ethnologia Balkanica 6 (2002), σ. 145-169, & Istoria Aromânilor, Bucureşti 2005, & Για την ταυτότητα των Βλάχων, Εθνοπολιτισμικές προσεγγίσεις μιας βαλκανικής πραγματικότητας, ΚΕΜO Αθήνα 2009. A. Victor, «The Vlah Minority in Macedonia: Language, Identity, Dialectology, and Standardization» στο Selected Papers in Slavic, Balkan, and Balkan Studies, Helsinki 2001.
 19. F. Barth, ό.π., σ. 9-36.
 20. T. H. Eriksen, Ethnicity and Nationalism, σ. 79.
 21. T. H. Eriksen, ό.π., σ. 41-45.
 22. D. Handelman, «The organization of Ethnicity», Ethnic Groups (1977) τόμος 1, σ. 187-200.
 23. T. H. Eriksen, , ό.π., σ. 45.
 24. J. Forgas, (ed) Social cognition: perspectives on Everyday understanding, New York, σ. 34.
 25. Κ. Βαβούσκοs, Η συμβολή του ελληνισμού της Πελαγονίας εις την ιστορίαν της Νεωτέρας Ελλάδος, Θεσσαλονίκη 1959. T. Κατσουγιάννης,Περί των Βλάχων των ελληνικών χωρών, Θεσσαλονίκη 1964, E. Νικολαϊδου,Η


text:
βλαχική προπαγάνδα στο βιλαέτι Ιωαννίνων και στα βλαχόφωνα χωριά της Πίνδου, Ιωάννινα 1995. Χ. Παπαστάθης, Οι κανονισμοί των ορθόδοξων ελληνικών κοινοτήτων του Οθωμανικού Κράτους και. της διασποράς, Θεσσαλονίκη 1994. Σ. Ηλιάδου-Τάχου Τα Βαλκάνια στη δίνη..,Θεσσαλονίκη 2004.
 26. Η πρώτη προσπάθεια για τη δημιουργία ενός κλίματος συγγένειας προς τη δυτική Εκκλησία έγινε από τον Απόστολο Μαργαρίτη, χωρίς θετικά αποτελέσματα. Η πολεμική της ελληνικής πλευράς συνοδευόταν από τη διαπίστωση ότι η στήριξη της ελληνικής παιδείας δημιουργούσε τις προϋποθέσεις της συσπείρωσης όλων των ορθοδόξων με βάση το πνεύμα του Rum Milliyet.
 27. Αρχείο Γ. Αδάμου, ΑΥΕ, ό.π., 6.5.1870. Η ανακήρυξη του Άνθιμου Γκέτση, πρώην Μητροπολίτη Πρεσπών, ως Εξάρχου των Βλάχων πραγματοποιήθηκε τον Σεπτέμβριο του 1894 και αποτέλεσε θεσμό, τουλάχιστον από το 1896 ως το 1901, οπότε ο Άνθιμος προσχώρησε εκ νέου στο Πατριαρχείο.
 28. Αρχείο Γ. Αδάμου, ΑΥΕ ΑΑΚ/Κ’’, Η ρουμανική προπαγάνδα εις Μακεδονίαν και η ανακίνησις του κουτσοβλάχικου θέματος. Αναφοραί Προξενείου Μοναστηρίου, Θεσσαλονίκης, αρ. πρ. 519/14.5.1904. Η απόπειρα πραγματοποιήθηκε στην αίθουσα του ρουμανικού σχολείου, όπου έγινε η πρώτη Γενική Συνέλευση της Κοινότητας αποτελούμενης από 68-140 άτομα που κατέληξε στην εκλογή Εφοροδημογεροντίας από εννέα άτομα.
 29. Αρχείο Γ. Αδάμου, ΑΥΕ ΑΑΚ/Κ’’, Ρωμάνος προς Προξενείον Ελασσόνος, αρ. εμπ. πρ. 2787/27.8.1904.
 30. Αρχείο Γ. Αδάμου , ΑΥΕ ΑΑΚ/Κ’’, Προξενείον Μοναστηρίου προς ΥΠΕΞ αρ. πρ. 3329/30 7 Οκτωβρίου 1904.
 31. Οι ρουμανίζοντες στο βιλαέτι Μοναστηρίου είχαν δικαίωμα, σύμφωνα με την τουρκική νομοθεσία μόνο στην κατοχή μουχταρικής σφραγίδας και στην ύπαρξη ιδιαίτερου μουχτάρη, όχι όμως και την αναγνώριση τους ως διακεκριμένων κοινοτήτων.
 32. Το πρώτο θέμα προέβλεπε τη χειραφέτηση των ρουμανικών σχολείων, από το Γενικό Επιθεωρητή και τη θεσμοθέτηση της διοίκησης από 5μελή Επιτροπή. Το δεύτερο θέμα προέβλεπε τη συγκρότηση 20μελούς Επιτροπής, για το διακανονισμό των σχέσεων των ρουμανικών κοινοτήτων με το Οικουμενικό Πατριαρχείο.
 33. Δ. Μιχαήλ, ό.π., σ. 47.
 34. E. Kendourie, (ed), Nationalism in Asia and Africa, London 1970, σ. 34
 35. Αρχείο Γ. Αδάμου, ΑΥΕ, ό.π., 6.5.1870. Μεγαρόβου, Τουρνόβου, Κλεισούρας και Γκοπεσίου
 36. Αρχιεπισκόπου Χρυσάνθου Ακαδημαϊκού, Οι Γενικοί Κανονισμοί του Οικουμενικού Πατριαρχείου επί τη βάσει του κώδικος ΤΕ του Πατριαρχικού Αρχειοφυλακείου σύμφωνα με τα Πρακτικά Εθνοσυνελεύσεως 1858-1860, επιστημονική ανακοίνωσις αυτού γενομένη εν τη συνεδρία της 25ης Μαΐου 1946, σ. 7 και Σ. Ηλιάδου-Τάχου, Το Κρούσοβο, σ. 70 υπ. 78.
 37. Τ. Kahl, Για την ταυτότητα των Βλάχων, σ.32.
 38. D. Druckman, «Social psychological aspects of Nationalism» στο J. Comanoff and P. Stern (eds),
 Perspectives on Nationalism and War , Amsterdam 1995, σ. 47-98.
 39. D. Druckman, Social psychological aspects of Nationalism, σ. 68.
 40. H. Exertzoglou, «Shifting boundaries: language communities and the ‘non speaking Greeks’», Historein, 1999 τεύχος 1, σ. 75-92. Για το ρόλο της γλώσσας ως πολιτισμικού φαινομένου στη δημιουργία της αυτοσυνείδησης και της ταυτότητας αλλά και την πολιτικοποίηση της γλώσσας στο πλαίσιο του έθνουςκράτους βλ. Δ. Μιχαήλ, ό.π., σ. 45-54.
 41. Για το ζήτημα της θρησκείας σε σχέση με την εθνοτικότητα και τον εθνικισμό βλ. Δ.. Μιχαήλ ό. π., σ. 55-65.
 42. Αρχείο Γ. Αδάμου , ΑΥΕ, 872-1877, 3 Εκπαιδευτικά. Ρουμανική προπαγάνδα, Προξενείον Βιτωλίων.
 43. Αρχείο Γ. Αδάμου ΑΥΕ 1879 99/1,2, Αναφοραί


text:
προξενικών αρχών περί του βλαχισμού, Αρχείον Α, Προξενείον Ρουμανίας προς ΥΠΕΞ , αρ. πρ. 522/8.6.1879
 44. Αρχείο Γ, Αδάμου, ΑΥΕ, Αρχείο Β’ Κων/λεως Πρεσβεία, αλβανορουμανικά, αρ. πρ. 16/5.1.1887.
 45. Αρχείο Γ. Αδάμου, ΑΥΕ, Αρχ. Β’, Προξενείο Μακεδονίας-Κρήτης, 9.6.1893, αρ. πρ. 385, και ΑΥΕ, Αρχ. Β’, Προξενεία Ηπείρου, Αλβανίας, αρ. πρ. 469/9.5.1895).
 46. Α. Ανθεμίδης. Οι Βλάχοι της Ελλάδος, Θεσσαλονίκη 1997, σ. 137.
 47. Δ. Μιχαήλ, ό.π., σ. 46-47.
 48. B. Anderson, Imagined Communities, σ. 19.
 49. J. Spencer, Writing Within, Current Anthropology 31 (1990), σ. 283-300.
 50. Z. Λε Γκοφ, Ιστορία και μνήμη, Αθήνα 1998.
 51. L. Danforth, Η Μακεδονική Διαμάχη: Ο εθνικισμός σε έναν υπερεθνικό κόσμο, Αθήνα 1999, σ. 79.
 52. Σ. Ηλιάδου-Τάχου, Το Κρούσοβο, σ. 90.
 53. Ο Τ. Kahl αναφέρει ότι «η δημοφιλής αναφορά σε βλαχικά σχολεία δεν ανταποκρίνεται στην πραγματικότητα, αφού επρόκειτο για ρουμανικά σχολεία», στο Για την ταυτότητα των Βλάχων, σ. 31.
 54. T. Kahl, Για την ταυτότητα των Βλάχων, σ. 31.
 55. Μ. Παρανίκας, Σχεδίασμα περί της εν τω έθνει καταστάσεως των γραμμάτων από αλώσεως Κωνσταντινουπόλεως μέχρι τής ενεστώσης εκατονταετηρίδας, Κωνσταντινούπολις 1867, σ. 601. Γ. Αντωνιάδης, «Το θρυλικό Μοναστήρι», ΜΠΣ 1949, σ. 67-68. Λ.Π.Π. «Ολίγαι στατιστικαί πληροφορίαι εκ Μοναστηρίου», ΜΗΠΣ 1908, σ. 174-175. Π. Τσάλλης, Το δοξασμένο Μοναστήρι ήτοι ιστορία της πατριωτικής δράσεως της πόλεως Μοναστηρίου και των περιχώρων από του έτους 1830-1903, Θεσσαλονίκη 1932. Α. Αρβανίτης, Η Μακεδονία εικονογραφημένη, Αθήναι 1909. Κ. Βαβούσκος,Η συμβολή του ελληνισμού της Πελαγονίας εις την ιστορίαν της Νεωτέρας Ελλάδος, Θεσσαλονίκη 1959. Αθ. Γερομίχαλος,Η εθνική δράσις του Μητροπολίτου Πελαγονίας Ιωακείμ Φορόπουλου και αι εκθέσεις αυτού, Θεσσαλονίκη 1968. Σ. Παπαδόπουλος, Εκπαιδευτική και κοινωνική δραστηριότητα του Ελληνισμού τής Μακεδονίας κατά τον τελευταίο αιώνα τής Τουρκοκρατίας, Θεσσαλονίκη 1970, σ. 133, σ. 440. Αθ. Α. Αγγελόπουλου «Μετάφρασις, περίληψις και κριτική του βιβλίου του Kriste Bitovski: Η δράσις της Μητροπόλεως Πελαγονίας, 1878-1912», Δελτίον Σλαβικής Βιβλιογραφίας, Ε’, 20, Θεσσαλονίκη 1968, σ. 1-55. Κ. Βακαλόπουλος,Ο Βόρειος Ελληνισμός κατά την πρώιμη φάση του Μακεδονικού Αγώνα 1878-1894, Θεσσαλονίκη 1983, σ. 178. Σ. Βούρη Εκπαίδευση και εθνικισμός στα Βαλκάνια. Η περίπτωση της Βορειοδυτικής Μακεδονίας 1870-1904, Αθήνα 1992. Β. Γούναρης, Στις όχθες του Υδραγόρα, Αθήνα 2003. Σ. Ηλιάδου-Τάχου, Ο Ελληνισμός του Μοναστηρίου Πελαγονίας. Κοινοτικός βίος και εκπαίδευση, Θεσσαλονίκη 2003.
 56. Όπως τεκμηριώνεται από έμμεσες αναφορές του Προξένου Βιτωλίων προς το Ελληνικό Υπουργείο Εξωτερικών, είχαν ήδη συσταθεί το ρουμανικό σχολείο Τυρνόβου, πιθανότατα το 1864-1865, της Κλεισούρας, το 1868-1869, και του Γκοπεσίου, το 1868-1869.
 57. Σ. Βούρη, Εκπαίδευση και εθνικισμός στα Βαλκάνια, σ. 32-33.
 58. Κ. Τσουκαλάς, Εξάρτηση και αναπαραγωγή, ο ρόλος των εκπαιδευτικών μηχανισμών, Αθήνα 1987.
 59. Σ. Βούρη, ό.π., σ.33. Σ. Ηλιάδου-Τάχου, Ο Ελληνισμός του Μοναστηρίου Πελαγονίας.. Σ. ΗλιάδουΤάχου, Το Κρούσοβο πέρα από την ιστορία και τη μνήμη 1845-1903.
 60. T. Kahl, Για την ταυτότητα των Βλάχων, σ. 43.
 Λίστα αποφοιτησάντων, εκπαιδευτικών και διευθυντών του Ρουμάνικου Λυκείου Μοναστηρίου 1880-1905.
 Lumina – Revistă Populara a Romănilor din Imperiul Otoman, Οκτώβριος 1905.


text:
Προσλήψεις 57.000 ανέργων με πέντε προγράμματα ΟΑΕΔ - Diogenis Press
 Home ΕΛΛΑΔΑ Προσλήψεις 57.000 ανέργων με πέντε προγράμματα ΟΑΕΔ
 Προσλήψεις 57.000 ανέργων με πέντε προγράμματα ΟΑΕΔ
 Πέντε νέα προγράμματα που απευθύνονται συνολικά σε περίπου 57.000 ανέργους περιλαμβάνει η «βεντάλια» των δράσεων απασχόλησης του υπουργείου Εργασίας μέσω του ΟΑΕΔ για το νέο έτος. Περιλαμβάνουν κατάρτιση, πρακτική άσκηση, αλλά και εργασία. Το πρώτο προβλέπει την επιχορήγηση της πρώτης πρόσληψης μισθωτού από αυτοαπασχολούμενους και επιχειρήσεις νέων. Η δράση, με τίτλο «Πρώτη πρόσληψη», θα ξεκινήσει άμεσα και θα αφορά 20.000 άτομα.
 Το πρόγραμμα θα δίνει οικονομικά κίνητρα σε αυτοαπασχολούμενους νέους ηλικίας έως 35 ετών, που δεν απασχολούν και δεν είχαν απασχολήσει στο παρελθόν προσωπικό, για να προσλάβουν ανέργους σε θέσεις πλήρους απασχόλησης.
 Η δεύτερη δράση αφορά επίσης ανέργους και προβλέπει την επιδότησή τους με 20.000 ευρώ προκειμένου να δημιουργήσουν τη δική τους επιχείρηση. Η δράση, που αφορά 2.500 άτομα, ετοιμάζεται από τον ΟΑΕΔ και αναμένεται να ξεκινήσει μέχρι τον Φεβρουάριο.
 Οι άνεργοι θα πρέπει να έχουν ηλικία από 18 έως 29 ετών, ενώ στην πρώτη φάση του προγράμματος θα επιλεγούν 5.000 άνεργοι, οι οποίοι θα παρακολουθήσουν ένα πενθήμερο σεμινάριο Συμβουλευτικής Ανάληψης Επιχειρηματικών Πρωτοβουλιών.
 Εν συνεχεία θα υποβάλουν τις επιχειρηματικές τους ιδέες για την επιλογή των πιο ώριμων ιδεών και επιδότηση των 2.500 ανέργων. Εντός των πρώτων μηνών του έτους θα ξεκινήσει και το πρόγραμμα κατάρτισης 200 ωρών για 4.500 νέους ανέργους, ηλικίας έως 29 ετών, απόφοιτων υποχρεωτικής εκπαίδευσης ή Γενικού Λυκείου, για απασχόληση σε περίπου 10 επαγγελματικές ειδικότητες. Το πρόγραμμα θα έχει διάρκεια 14 μηνών και το ύψος της επιχορήγησης ανέρχεται σε 360 ευρώ τον μήνα.
 Αντίστροφα μετρά ο χρόνος για την προκήρυξη του προγράμματος απασχόλησης 10.000 ανέργων, αποφοίτων ΑΕΙ, δευτεροβάθμιας και μεταλυκειακής εκπαίδευσης, ηλικίας από 18 έως 29 ετών. Στόχος της είναι η πρόσληψη σε θέσεις πλήρους απασχόλησης σε ιδιωτικές επιχειρήσεις.
 Τέλος, η διοικήτρια του ΟΑΕΔ Μ. Καραμεσίνη ανακοίνωσε χθες την προκήρυξη νέου προγράμματος κοινωφελούς εργασίας για το Δημόσιο, που θα αφορά την πρόσληψη 20.000 ανέργων στον δημόσιο τομέα.


text:
ΟΑΕΔ: Πρόγραμμα επιχορήγησης επιχειρήσεων για πρόσληψη 10.000 ανέργων 30-49 ετών . - Northgroup Consulting
 ΟΑΕΔ: Πρόγραμμα επιχορήγησης επιχειρήσεων για πρόσληψη 10.000 ανέργων 30-49 ετών .
 Ο Οργανισμός Απασχόλησης Εργατικού Δυναμικού ανακοινώνει την έναρξη υλοποίησης του Προγράμματος επιχορήγησης επιχειρήσεων για πρόσληψη 10.000 ανέργων ηλικίας 30-49 ετών. Το νέο πρόγραμμα θα προσφέρει τη δυνατότητα σε 10.000 ανέργους, που είναι εγγεγραμμένοι στα Μητρώα του Οργανισμού για χρονικό διάστημα τουλάχιστον τριών μηνών και άνω και με έμφαση στους μακροχρόνια ανέργους, να προσληφθούν σε νέες θέσεις πλήρους απασχόλησης, σε ιδιωτικές επιχειρήσεις, Φορείς Κοινωνικής και Αλληλέγγυας Οικονομίας και γενικά εργοδότες του ιδιωτικού τομέα που ασκούν τακτικά οικονομική δραστηριότητα. Οι επιχειρήσεις που ενδιαφέρονται να συμμετάσχουν στο πρόγραμμα θα μπορούν να υποβάλλουν την αίτησή τους ηλεκτρονικά μόνο μέσω του Πληροφοριακού Συστήματος Κρατικών Ενισχύσεων (ΠΣΚΕ) του Υπουργείου Οικονομίας και Ανάπτυξης (στη διεύθυνση http://www.ependyseis.gr/mis).
 Την Δευτέρα 12 Δεκεμβρίου 2016 (ώρα 15:00) ξεκινά η υποβολή αιτήσεων για τις Περιφέρειες Αττική, Στερεά Ελλάδα και Νότιο Αιγαίο.
 Προϋπόθεση για την ένταξη της επιχείρησης στο πρόγραμμα είναι να μην έχει προβεί πρώτον, σε μείωση του προσωπικού της λόγω καταγγελίας σύμβασης (απόλυση χωρίς αντικατάσταση) στο χρονικό διάστημα των τριών μηνών (ημερολογιακά) που προηγούνται της ημερομηνίας υποβολής της αίτησης υπαγωγής στο πρόγραμμα και δεύτερον, σε αλλαγή του καθεστώτος απασχόλησης -το ίδιο χρονικό διάστημα- για το σύνολο του προσωπικού που δηλώνει κατά την αίτηση υπαγωγής της στο πρόγραμμα. Οι επιχειρήσεις που ενδιαφέρονται να συμμετάσχουν στο πρόγραμμα θα κληθούν να υποβάλουν τις αιτήσεις τους ηλεκτρονικά μέσω του Πληροφοριακού Συστήματος Κρατικών Ενισχύσεων (ΠΣΚΕ) του Υπουργείου Οικονομίας και Ανάπτυξης. Προϋπόθεση για την υποβολή της αίτησης για ένταξη στο πρόγραμμα είναι να είναι εγγεγραμμένοι χρήστες στo Oλοκληρωμένο Πληροφοριακό Σύστημα (ΟΠΣ) του ΟΑΕΔ καθώς και στο ΠΣΚΕ.
 Σημειώνεται ότι για κάθε αίτηση που υποβάλλει η επιχείρηση απαιτείται να διαθέτει ξεχωριστούς κωδικούς πρόσβασης και στα δύο πληροφοριακά συστήματα (ΟΠΣ ΟΑΕΔ και ΠΣΚΕ) τόσο για την έδρα της όσο και για κάθε ένα από τα υποκαταστήματά της, στα οποία επιθυμεί να απασχολήσει τους ωφελούμενους. Οι επιχειρήσεις που διαθέτουν κωδικούς πρόσβασης τόσο στο ΠΣΚΕ όσο και στο ΟΠΣ του ΟΑΕΔ και επιθυμούν να ενταχθούν στο πρόγραμμα, εφόσον υπάρχουν κενές θέσεις υποβάλλουν ηλεκτρονικά την αίτηση στην οποία εμπεριέχεται η εντολή κενής θέσης . Στο σημείο της αίτησης που συμπληρώνονται τα πεδία της εντολής κενής θέσης οι επιχειρήσεις προσδιορίζουν την ειδικότητα των ατόμων που επιθυμούν να προσλάβουν, λοιπά επιθυμητά προσόντα πρόσληψης (ξένες γλώσσες, προϋπηρεσία, γνώσεις Η/Υ, κα) καθώς επίσης και την κατηγορία του ανέργου (άνεργοι με τρίμηνη τουλάχιστον εγγεγραμμένη ανεργία ή μακροχρόνια άνεργοι). Η ηλεκτρονική αίτηση θα λαμβάνει κωδικό έργου και ημερομηνία ολοκλήρωσης της διαδικασίας υποβολής της αίτησης. Σε περίπτωση που καλυφθούν οι θέσεις εργασίας πριν από την ημερομηνία λήξης που ορίζει η Δημόσια Πρόσκληση, οι επιπλέον αιτήσεις θα τίθενται σε κατάσταση αναμονής. Σε περίπτωση που θα προκύψουν κενές θέσεις μετά την αξιολόγηση των αιτήσεων θα ακολουθηθεί η διαδικασία που περιγράφεται στη Δημόσια Πρόσκληση. Κάθε επιχείρηση μπορεί να ενταχθεί στο πρόγραμμα για έναν έως και πέντε ωφελούμενους ανάλογα με το προσωπικό που απασχολεί κατά την υποβολή της αίτησής της. Οι επιχειρήσεις με προσωπικό έως τρία άτομα μπορούν


text:
να ενταχθούν στο πρόγραμμα για έναν ωφελούμενο, οι επιχειρήσεις με προσωπικό 4 έως 8 άτομα για έως δύο ωφελούμενους, οι επιχειρήσεις με προσωπικό 9 έως 19 άτομα για έως 3 ωφελούμενους και οι επιχειρήσεις με προσωπικό άνω των 20 ατόμων για έως 5 ωφελούμενους.
 Οι ωφελούμενοι πρέπει να είναι :
 i) άνεργοι εγγεγραμμένοι στο μητρώο ανέργων του ΟΑΕΔ για χρονικό διάστημα τουλάχιστον τριών μηνών πριν από την υπόδειξή τους από τα αρμόδια ΚΠΑ2 και
 ii) μακροχρόνια άνεργοι, δηλαδή εγγεγραμμένοι στο μητρώο ανέργων του ΟΑΕΔ για χρονικό διάστημα τουλάχιστον 12 μηνών μέχρι την υπόδειξή τους από τα αρμόδια ΚΠΑ2.
 Επίσης πρέπει να είναι Έλληνες πολίτες ή πολίτες άλλου κράτους μέλους της ΕΕ ή να είναι ομογενείς που έχουν δικαίωμα διαμονής και απασχόλησης στη χώρα μας ή πολίτες τρίτων χωρών που έχουν άδεια διαμονής για εξαρτημένη εργασία τουλάχιστον για όσο χρονικό διάστημα διαρκεί το πρόγραμμα.
 Ο ΟΑΕΔ θα καταβάλει στις επιχειρήσεις που θα ενταχθούν στο πρόγραμμα επιχορήγηση, η οποία ανέρχεται στο ποσό των 15 ευρώ την ημέρα, για την πρόσληψη ανέργων εγγεγραμμένων στα Μητρώα του για χρονικό διάστημα τριών έως και 12 μηνών και στο ποσό των 18 ευρώ για την πρόσληψη μακροχρόνια ανέργων (εγγεγραμμένων στα Μητρώα Ανέργων για διάστημα άνω των 12 μηνών). Η επιχορήγηση των επιχειρήσεων για κάθε προσλαμβανόμενο άνεργο θα ξεκινά από την ημερομηνία πρόσληψής του και θα καταβάλλεται για χρονικό διάστημα 12 μηνών. To Πρόγραμμα επιχορήγησης επιχειρήσεων για την απασχόληση 10.000 ανέργων ηλικίας 30-49 ετών εντάσσεται στο Επιχειρησιακό Πρόγραμμα Ανάπτυξη Ανθρώπινου Δυναμικού, Εκπαίδευση και δια βίου Μάθηση 2014 -2020 (ΕΠ ΑΝΑΔ ΕΔΒΜ) και συγχρηματοδοτείται από το Ευρωπαϊκό Κοινωνικό Ταμείο (ΕΚΤ).
 Οι λεπτομέρειες και οι όροι υλοποίησης του προγράμματος, που προσδιορίζονται από τις νέες διαδικασίες διαχείρισης και ελέγχου του ΕΣΠΑ, περιγράφονται στη Δημόσια Πρόσκληση, η οποία δημοσιεύεται στο Πρόγραμμα ΔΙΑΥΓΕΙΑ και θα αναρτηθεί στις ιστοσελίδες του ΟΑΕΔ (www.oaed.gr), του ΕΣΠΑ hhtp://www.espa.gr, και στην ιστοσελίδα htp://www.ependyseis.gr.


text:
ΠΕΤΕΕΜ: ΑΝΑΚΟΙΝΩΣΗ ΔΕΕ ΣΥΝΕΡΓΑΖΟΜΕΝΟΙ ΕΚΠΑΙΔΕΥΤΙΚΟΙ ΟΑΕΔ
 ΑΝΑΚΟΙΝΩΣΗ ΔΕΕ ΣΥΝΕΡΓΑΖΟΜΕΝΟΙ ΕΚΠΑΙΔΕΥΤΙΚΟΙ ΟΑΕΔ
 Όταν η «Συσπείρωση» αντιγράφει την ΠΑΣΚ του Α2...
 «Τότε οι δυνατοί αέρηδες θέλουν μεγάλες κόντρες»
 Αν και γνωστές οι θέσεις και επιδιώξεις της παλιάς ΠΑΣΚ καθηγητών ΟΑΕΔ που μεταλλάχτηκε σε «αγωνιστική» συσπείρωση, καθόλου δεν μας εκπλήσσει η συνέχεα της«δουλικής» στάσης της ηγεσίας της και οι πρόθυμες υπηρεσίες στην Ε.Ε., στις κυβερνήσεις και τις διοικήσεις του Οργανισμού που τις υπηρετούν.
 Έχουν ακόμα το θράσος να εμφανίζουν για μια ακόμα φορά το κατάπτυστο κείμενο του δήθεν ψηφίσματος της Λαμίας με θέσεις και απόψεις που είναι ευθεία βολή στη δημόσια ΤΕΕ, στους εκπαιδευτικούς και στην ελληνική κοινωνία.
 Οι συνάδελφοι αυτοί όπου «αγωνίζονται» να μας πείσουν ότι η επικαιροποίηση του ψηφίσματος της Λαμίας είναι αυτό που θα βγάλει από το αδιέξοδο τους εργαζόμενους εκπ/κούς των σχολών του ΟΑΕΔ που χτυπιούνται αλύπητα από τις μνημονικές κυβερνήσεις για τις οποίες ούτε καν κάνουν κουβέντα, μάλλον δεν έχουν καταλάβει τι έχει γίνει στη χώρα και ούτε μπόρεσαν να συλλάβουν αυτό που σχεδιάστηκε από την ΕΕ και το ΔΝΤ και υλοποιεί η τρικομματκή συγκυβέρνηση στην εκπ/ση. Δηλαδή της πλήρους κατάρρευσης της δημόσιας ΤΕΕ. Την κατάργηση της μονιμότητας, της οικονομικής εξαθλίωσης των εκπαιδευτικών και της ελληνικής κοινωνίας, την εφαρμογή της ..........
 γενικευμένης κατάρτισης ως μοναδικής δομής απόκτησης δεξιοτήτων με πυλώνες τους ιδιώτες και την «φαλιρισμένη» αυτοδιοίκηση.
 Ξεχνούν οι συνάδελφοι αυτοί που ηγούνται της νέας κυβερνητικής κίνησης καθώς και της νέας πλειοψηφίας στην ΟΕΛ (ΔΑΚΕ), ποιες πολιτικές και κόμματα μας έφεραν σ’ αυτή τη δεινή θέση ως κοινωνία. Κρύβουν ποιοι έμπασαν τους ιδιώτες στις σχολές μας ενώ προβάλουν το γερμανικό σκλαβοπάζαρο του δυικού συστήματος της μαθητείας και της κατάρτισης για να χρυσώσουν το χάπι στους συναδέλφους για να βάλουν από το παράθυρο τα αντιεκπαιδευτικά μέτρα και την πλήρη ιδιωτικοποίηση της εκπαίδευσης του ΟΑΕΔ. Επιδιώκουν ταυτόχρονα και οι δύο να οικοδομήσουν το νέο δίκτυο συμπράξεων με τις πολυεθνικές εταιρίες παραδίδοντας τα νέα παιδιά και τις οικογένειές τους βορά στην ελεύθερη αγορά που ΠΑΣΚ και ΔΑΚΕ πρεσβεύουν!
 Αυτό το δίκτυο εκμετάλλευσης της παιδικής εργασίας και του ανασφάλιστου έργου μέσω της δήθεν απόκτησης εργασιακής εμπειρίας εμείς το έχουμε καταγγείλει και επιδιώκουμε να το καταργήσουμε μαζί με τους εργαζόμενους και τους μαθητές.
 Οι θέσεις τους φανερώνουν για μια ακόμη φορά ότι θέλουν να λειτουργήσουν ως «διοικητική επιτροπεία» στη θέση του Α2 του οργανισμού, παραπέμποντάς μας σε μια ιεραρχική φαιοπράσινη πειθαρχία, που όλα τα αξιολογούν οι ειδικοί με Α’ βαθμό!
 Ταυτόχρονα θέλουν να προκαταλάβουν τις εξελίξεις στο χώρο εκμεταλλευόμενοι και την μέχρι τώρα ανυπαρξία αποφάσεων και σοβαρών θέσεων του 10ου Συνεδρίου της ΟΕΛ-ΟΑΕΔ στη Πορταριά Βόλου (1-2/11/2012) καθώς και την αδράνεια των συνδικαλιστικών μας οργάνων. Παράλληλα προσπαθούν να μας πείσουν ότι οι θέσεις τους τάχα είναι μονόδρομος και ότι κατέχουν την απόλυτη γνώση ως «ευρωλάγνοι», που άλλωστε έτσι έχουν καταγραφεί στη συνείδηση των συναδέλφων.
 Είναι πρωτάκουστο συνδικαλιστική κίνηση με τέτοιο απροκάλυπτο τρόπο να ζητά εν ψυχρώ «αξιολόγηση», καθηκοντολόγιο, πειθαρχία και ένα στενά ελεγχόμενο σύστημα διοίκησης των εκπαιδευτικών, μέλη του σωματείου, που δήθεν... εκπροσωπούν.
 Αν είναι δυνατόν να ζητούν την εφαρμογή του Ν. 3848/2010 για


text:
τις επιλογές των στελεχών διοίκησης ως δήθεν αδιάβλητη... διαδικασία ενώ ξεχνούν ότι η ΟΛΜΕ έχει καταγγείλει τις επιλογές των διευθυντών στα σχολεία του υπουργείου παιδείας που έγιναν σε εφαρμογή του νόμου που η «Συσπείρωση» ζητάει να ισχύσει. Ξεχνούν επίσης ότι με τις διατάξεις αυτού του νόμου αποκλείονται ακόμα και ως υποψήφιοι για διευθυντές οι συνάδελφοι του κλάδου ΤΕ01, δηλαδή το 38% του συνόλου των υπηρετούντων στα σχολεία του ΟΑΕΔ. Αλήθεια οι δύο συνάδελφοι αιρετοί που εκλέχθηκαν στο Υ.Σ. συμφωνούν με αυτόν τον αποκλεισμό των συναδέλφων ΤΕ01 και θα επιδιώξουν την εφαρμογή του νόμου που τους απαγορεύει να διεκδικήσουν θέσεις διευθυντών; Εδώ θέλουμε μια δημόσια τοποθέτηση και των δύο αιρετών αντιπροσώπων στο Υ.Σ.
 Η ΔΕΕ- Συνεργαζόμενοι και μετά την ολοκλήρωση των εκλογικών διαδικασιών για το Υ.Σ. (εκλογές όνειδος με αλληλογραφία, όπως τον παλιό καλό καιρό, χωρίς συνελεύσεις, χωρίς αμεσοδημοκρατικές διαδικασίες κ.α.), με αίσθημα ευθύνης απέναντι στο κλάδο και στην ιστορία του χώρου μας με την όποια προσφορά μας στο συνδικάτο καταγγέλλουμε τον κυβερνητικό διοικητικό συνδικαλισμό κάθε εκδοχής του που αντί να προβάλει τις θέσεις του κινήματος ταυτίζεται με το κράτος.
 Καλούμε κάθε καλοπροαίρετο συνέδελφο/σσα πέρα και έξω από την επιλογή τους στις τελευταίες εκλογές να γυρίσουν την πλάτη σε όλες αυτές τις επιδιώξεις που στηρίζουν τις πολιτικές των μνημονίων και των ιδιωτικών συμφερόντων που λυμαίνονται για χρόνια το δημόσιο και έχουν αναλάβει εργολαβικά να παραδώσουν τις σχολές του ΟΑΕΔ στους λεγόμενους κοινωνικούς εταίρους μέσω των ΚΠΑ, Επιμελητηρίων, διαφόρων συντεχνιών, των ΟΤΑ και λοιπών «κοινωφελών» οργανισμών.
 Τώρα θυμήθηκαν την μεταφορά της διεύθυνσης χρηματοδότησης της μαθητείας στο υπουργείο παιδείας, όταν φωνάζαμε εμείς δεν μας άκουγε κανένας.
 Στα τραγελαφικά των προτάσεων τους βλέπουμε επίσης, που κάπως αργά «κόπτονται» για τους συναδέλφους του κλάδου ΔΕ1, να προτρέπουν τους συναδέλφους αυτούς να γίνουν μαθητές και ύστερα από τρία χρόνια που θα τελειώσουν να συμπληρώνουν το ωράριό τους!!!
 Αδιαφορούν όλοι αυτοί για το μέλλον της νέας γενιάς μπροστά στην ατομική «ιδιωτία» τους.
 Οι καιροί είναι δύσκολοι για τη συνέχεια του κομματικού και κυβερνητικού συνδικαλισμού και γι’ αυτό πρέπει να σχεδιαστεί μια νέα στρατηγική στην ΟΕΛ-ΟΑΕΔ μέσα από ένα εκπαιδευτικό συνέδριο θέσεων και αγωνιστικής διεκδίκησης με πανεκπαιδευτικές συμμαχίες και με αναλογική αντιπροσώπευση κάθε σχολικής μονάδας.
 Είναι καιρός πια να απαιτήσουμε την εφ’ όλης της ύλης συζήτηση εντός του συνδικάτου για την επαναθεμελίωσή του αν θέλουμε με βάση αυτό να αποκρούσουμε την αντιεκπαιδευτική πολιτική των τροϊκανών.
 Η συνεχή παρουσία μας στα συνδικαλιστικά πράγματα της εκπαίδευσης του ΟΑΕΔ με όποιες δυνάμεις διαθέτουμε και θέλουμε εδώ να χαιρετήσουμε ιδιαίτερα τους συναδέλφους που μας ψήφισαν, δίνει τον τόνο της άλλης άποψης με έντονο το στοιχείο της αντισυστημικής πολιτικής συγκρότησης και δράσης κόντρα στο ρεύμα με καθαρά ταξικά χαρακτηριστικά για δημόσια και δωρεάν εκπαίδευση για όλα τα παιδιά.
 Η απόδρασή μας από την οικονομική εξαθλίωση και την κοινωνική σκλαβιά που μας υπέβαλαν η τρόικα εσωτερικού και εξωτερικού δεν μπορεί να γίνει με ευχές και προσευχές αλλά με απότομες στροφές του ταξικού παλλαϊκού κινήματος.
 ΣΥΝΕΧΙΖΟΥΜΕ ΔΙΕΚΔΙΚΟΥΜΕ :
 Α] ΥΠΗΡΕΣΙΑΚΑ
 1) Αξιοκρατία και διαφάνεια στη λειτουργία του Υπηρεσιακού Συμβουλίου.
 2) Νέο θεσμικό πλαίσιο επιλογής των


text:
στελεχών των σχολικών μονάδων με ισότιμη μεταχείριση όλων χωρίς αποκλεισμούς κλάδων και εκπαιδευτικών.
 3) Όλοι οι εκπαιδευτικοί να έχουν 1η ανάθεση διδασκαλίας στην ειδικότητά τους.
 4) Κανένας συνάδελφος υπεράριθμος και σε κάθε περίπτωση να έχει εφαρμογή το τελευταίο εδάφιο του άρθρου 14 Ν. 1566/85, που ισχύει για την ανάληψη ωρών διδασκαλίας σε συγγενείς ειδικότητες προκειμένου να καλύπτονται οι μόνιμοι εκπαιδευτικοί.
 5) Ετήσια και καθολική επιμόρφωση από την υπηρεσία σε επιστημονικό-παιδαγωγικό και επαγγελματικό επίπεδο εμπειριών με ταυτόχρονη αναγνώρισή της ουσιαστικά και τυπικά.
 Β] ΕΚΠΑΙΔΕΥΤΙΚΑ-ΘΕΣΜΙΚΑ
 · Αναβαθμισμένη Ενιαία Δημόσια Λυκειακή ΤΕΕ
 · Δημόσιες Σχολές Τεχνών και Επαγγελμάτων Δευτεροβάθμιας Εκπ/σης 3/τους φοίτησης με σύγχρονα προγράμματα σπουδών που θα χορηγούν πτυχίο και επαγγελματικά δικαιώματα καθώς και διέξοδο στα ΑΤΕΙ με ποσοστό στον τομέα τους χωρίς εξετάσεις.
 · Καμία μορφή κατάρτισης σε κανένα υπουργείο και οργανισμό.
 · Να μην υπαχθεί η ΤΕΕ στις Περιφέρειες και τους Δήμους
 · Εκπαιδευτικό Συνέδριο θέσεων
 · Να επαναλειτουργήσουν οι Μαθητικές Εστίες του Οργανισμού
 Υ.Γ. Στους συναγωνιστές μας και σε όλους τους συναδέλφους ευχόμαστε KALO KOURAGIO.....
 ΔΕΕ-ΣΥΝΕΡΓΑΖΟΜΕΝΟΙ
 Αναρτήθηκε από Ανώνυμος στις 12/18/2012 08:18:00 μ.μ.
 Ετικέτες ΑΝΑΚΟΙΝΩΣΕΙΣ, ΟΑΕΔ, ΠΑΡΑΤΑΞΕΙΣ
 Λίγο πριν... το 2013


text:
ΟΑΕΔ ΧΡΥΣΟΥΠΟΛΗΣ: ΝΕΑ ΔΙΑΔΙΚΑΣΙΑ ΑΝΑΖΗΤΗΣΗΣ ΚΑΙ ΕΠΙΛΟΓΗΣ ΑΝΕΡΓΩΝ ΑΠΟ ΕΠΙΧΕΙΡΗΣΕΙΣ - Chrysoupoli News
 ΟΑΕΔ ΧΡΥΣΟΥΠΟΛΗΣ: ΝΕΑ ΔΙΑΔΙΚΑΣΙΑ ΑΝΑΖΗΤΗΣΗΣ ΚΑΙ ΕΠΙΛΟΓΗΣ ΑΝΕΡΓΩΝ ΑΠΟ ΕΠΙΧΕΙΡΗΣΕΙΣ
 Χιώτης Κωνσταντίνος 23 Μαρτίου 2016 11:52 23 Μαρτίου 2016 0 456
 Στο εξής ο Οργανισμός παρέχει στους ενδιαφερόμενους εργοδότες – επιχειρήσεις πρόσβαση στα στοιχεία βιογραφικού των εγγεγραμμένων στα μητρώα του ανέργων, με βάση την επαγγελματική ειδικότητά τους και την περιοχή στην οποία διαμένουν, ενώ ο εργοδότης θα έχει επίσης πρόσβαση σε πληροφορίες για την εργασιακή εμπειρία, το επίπεδο εκπαίδευσης και τις δεξιότητες του ανέργου.
 Προϋπόθεση είναι οι εργοδότες- επιχειρήσεις να έχουν παραλάβει κλειδάριθμο από τα ΚΠΑ2 ΟΑΕΔ της περιοχής τους, με τον οποίο έχουν πρόσβαση στις Ηλεκτρονικές Υπηρεσίας του ΟΑΕΔ (e- services).
 Ο εργοδότης εντοπίζει με τον τρόπο αυτό τους υποψηφίους που πληρούν τα κριτήρια και τις απαιτήσεις της θέσης εργασίας που προσφέρει. Στη συνέχεια, προεπιλέγει (πατώντας στο σχετικό πεδίο της ηλεκτρονικής φόρμας έκαστου βιογραφικού) μέχρι 10 υποψηφίους για την θέση ή τις θέσεις που προσφέρει.
 Η προεπιλογή αυτή του εργοδότη εμφανίζεται αυτόματα στο ολοκληρωμένο πληροφοριακό σύστημα του ΟΑΕΔ και είναι ορατή στις Υπηρεσίες Απασχόλησης και στους εργασιακούς συμβούλους του Οργανισμού. Σημειώνεται ότι ο εργοδότης έχει πρόσβαση μόνον στα καταχωρισμένα στοιχεία βιογραφικού των ανέργων (ειδικότητα, εργασιακή εμπειρία, εκπαίδευση) και όχι στα προσωπικά τους στοιχεία.
 Οι άνεργοι που έχουν προεπιλεγεί από τον εργοδότη και εμφανίζονται διαθέσιμοι για την αντίστοιχη θέση εργασίας στο ολοκληρωμένο πληροφοριακό σύστημα του ΟΑΕΔ, θα ενημερώνονται από τους εργασιακούς συμβούλους και θα υποδεικνύονται από αυτούς στον εργοδότη, ώστε να περάσουν από συνέντευξη. ΟΡΓΑΝΙΣΜΟΣ ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ ΔΙΟΙΚΗΣΗ Εθνικής Αντίστασης 8, Άνω Καλαμάκι, e-mail: press@oaed.gr 2 Μετά τις συνεντεύξεις ο εργοδότης θα πρέπει άμεσα να ενημερώσει τα σχετικά πεδία μέσω των Ηλεκτρονικών Υπηρεσιών, για την τυχόν πρόσληψη ή απόρριψη των υποδειχθέντων υποψηφίων.
 Περισσότερες πληροφορίες για τους εργοδότες σχετικά με τα βήματα της διαδικασίας αναζήτησης και επιλογής υποψηφίων, είναι αναρτημένες στην ιστοσελίδα του ΟΑΕΔ (www.oaed.gr). Δείτε σχετικά: http://www.oaed.gr/images/APASXOLHSH/16032016/othonesergodotwn.pdf
 Kώστας Χιώτης


text:
Την δεσμευτική ισχύ της διαταγής εξετάζει o ΟΑΕΔ για τους 180 πρώην απασχολούμενους που παρείχαν υπηρεσίες καθαριότητας | VOUCHER-ERGASIA
 Συγκεκριμένα, στις 4 Οκτωβρίου 2019, κατατέθηκε αίτηση ασφαλιστικών μέτρων ενώπιον του Μονομελούς Πρωτοδικείου Αθηνών από 180 πρώην απασχολούμενους στον ΟΑΕΔ με συμβάσεις Ιδιωτικού Δικαίου Ορισμένου Χρόνου (ΙΔΟΧ) και με καθήκοντα που συνίσταντο στην παροχή υπηρεσιών καθαριότητας (ΣΟΧ 1/2018). Η αίτηση αυτή συζητήθηκε κατ’ αντιμωλία και εξεδόθη η από 07-10-2019 προσωρινή διαταγή της προέδρου υπηρεσίας του Μονομελούς Πρωτοδικείου Αθηνών, η οποία έκανε δεκτή την αίτησή τους. Στις 9 Οκτωβρίου 2019, επιδόθηκε στη διοίκηση του ΟΑΕΔ η εν λόγω προσωρινή διαταγή.
 Επισημαίνεται ότι η σύμβαση εργασίας των ανωτέρω έληξε αυτοδικαίως με την ανάρτηση των πινάκων επιτυχόντων της ΣΟΧ1Α/2019 (αναριθμηθείσα από ΣΟΧ3/2018) από τις 30 Σεπτεμβρίου 2019, όπως άλλωστε προβλέπεται ρητά στο άρθρ. Τέταρτο του ν. 4618/2019.
 Με την ως άνω προσωρινή διαταγή, υποχρεούται ο Οργανισμός να απασχολεί τους αιτούντες (εξαιρουμένων 12 εξ αυτών, παραιτηθέντων του δικογράφου), μέχρι τη συζήτηση των ασφαλιστικών τους μέτρων στην ειδικότητα και με τις αποδοχές που αντιστοιχούσαν, πριν από τη λήξη των συμβάσεων εργασίας.
 Στην ανακοίνωση που αναρτήθηκε στην ιστοσελίδα του ΟΑΕΔ, η διοίκηση του Οργανισμού ανακοινώνει ότι η νομική της υπηρεσία εξετάζει την πραγματική δεσμευτική ισχύ της προσωρινής διαταγής, λαμβανομένου δε υπόψη ότι, για τη χρονική περίοδο από 24-9-2019 μέχρι τις 10-10-2019, το διοικητικό συμβούλιο, με ομοφωνία και τη σύμφωνη γνώμη όλων των μελών του, συμπεριλαμβανομένων των κοινωνικών εταίρων, αλλά και των εκπροσώπων των υπαλλήλων του Οργανισμού και υπό τον κίνδυνο να μην στερηθούν οι υπηρεσίες του ΟΑΕΔ και, κυρίως, οι βρεφονηπιακοί σταθμοί και οι Επαγγελματικές Σχολές του ΟΑΕΔ, τις εν λόγω υπηρεσίες καθαριότητας, αποφάσισε την ανάθεση του έργου της καθαριότητας σε επιχειρήσεις του ιδίου αντικειμένου, μέχρι την οριστική τοποθέτηση των νέων υπαλλήλων καθαριότητας με συμβάσεις ΙΔΟΧ, όπως προβλέπεται από τη με αριθμ. ΣΟΧ1Α/2019 (αναριθμηθείσα από ΣΟΧ3/2018) προκήρυξη. Σημειώνεται ότι η μεγάλη πλειονότητα των εν λόγω ομόφωνων αποφάσεων του ΔΣ του ΟΑΕΔ ελήφθησαν σε διαφορετικούς χρόνους και, πάντως, προγενέστερους από τις 7 Οκτωβρίου 2019, ημερομηνία κατά την οποία εκδικάστηκε η προσωρινή διαταγή που επιδόθηκε στη διοίκηση στις 9 Οκτωβρίου 2019. Τονίζεται δε ότι οι εν λόγω αναθέσεις υλοποιούνται άμεσα από τις αρμόδιες υπηρεσίες του ΟΑΕΔ.
 Περαιτέρω, εξετάζεται, αν εκ της τυχόν συμμόρφωσης του Οργανισμού με την ανωτέρω προσωρινή διαταγή, ενδέχεται να περιέλθει αυτός σε μη νόμιμη δημοσιονομική κατάσταση, εξαιτίας των διπλών πληρωμών για την παροχή υπηρεσιών του αυτού περιεχομένου.
 «Στο σύντομο χρονικό διάστημα κατά το οποίο η νέα διοίκηση του Οργανισμού ανέλαβε τα καθήκοντά της, είχε συχνή επικοινωνία και ενημέρωνε ειλικρινώς και ανοιχτά για κάθε υλοποιούμενο βήμα τους άτυπους εκπροσώπους των υπαλλήλων καθαριότητας των κτιρίων του ΟΑΕΔ, οι οποίοι και οι οποίες στήριξαν τον Οργανισμό, παρά τις αστοχίες των προηγούμενων ετών. Παρά τα λάθη της αμέσως προηγούμενης περιόδου, η νέα διοίκηση αναγνώρισε αμέσως το βάρος των εν λόγω αστοχιών που υπέστησαν εξ ολοκλήρου οι υπεύθυνοι και έντιμοι συνεργάτες και υπάλληλοι καθαριότητας του Οργανισμού. Ωστόσο, η νέα διοίκηση οφείλει να λειτουργεί στο πλαίσιο της νομιμότητας και αναμένει για τις επόμενες ενέργειές της τη σχετική γνωμοδότηση της νομικής της υπηρεσίας.


text:
Φρένο στα προγράμματα ανέργων, αν δεν αναδιοργανωθεί ο ΟΑΕΔ | epidotisimag.gr
 / «Φρένο» στα προγράμματα, αν δεν αναδιοργανωθεί ο ΟΑΕΔ
 «Φρένο» στα προγράμματα, αν δεν αναδιοργανωθεί ο ΟΑΕΔ
 Από editor1 στις 24/02/2014 στην κατηγορία ΚΟΙΝΩΝΙΑ & ΑΝΑΠΤΥΞΗ | 743 Views Προϋπόθεση για τη συνέχιση της ομαλής ροής των χρηματοδοτικών κονδυλίων από Ευρωπαϊκό Κοινωνικό Ταμείο προς τον ΟΑΕΔ, για την υλοποίηση προγραμμάτων απασχόλησης και κατάρτισης, αποτελεί η αναδιοργάνωση του Οργανισμού.
 Εάν δεν αναδιοργανωθεί σε άλλη, πιο αποτελεσματική βάση το σύστημα των δημόσιων υπηρεσιών απασχόλησης στη χώρα, θα τεθεί ζήτημα ακόμη και επιστροφής κονδυλίων. Το καμπανάκι από τις Βρυξέλλες δεν χτυπά για πρώτη φορά σε σχέση με προγράμματα απασχόλησης.
 Στόχος της αναδιοργάνωσης είναι να γίνει ο ΟΑΕΔ φορέας συντονισμού όλων των οργανισμών που εμπλέκονται στην αγορά εργασίας (ιδιωτικές εταιρίες, δημοτικοί και τοπικοί φορείς, ΜΚΟ), και να ανταποκριθεί αποτελεσματικά στην αυξημένη ζήτηση υπηρεσιών από 1,5 εκατ. άνεργους συμπολίτες μας και επιπλέον στις αυξημένες αρμοδιότητες που αναθέτει στον ΟΑΕΔ η Κυβέρνηση.
 Όπως αναφέρει στην Καθημερινή ο διοικητής του ΟΑΕΔ, Θ. Αμπατζόγλου,
 για τον επαναπροσδιορισμό του επιχειρησιακού μοντέλου του ΟΑΕΔ έχει δημιουργηθεί οργανωτικό σχήμα στο οποίο εκτός από τους εκπροσώπους της διοίκησης συμμετέχουν σύμβουλοι από την ομάδα δράσης του Ράιχεμπαχ, καθώς και εκπρόσωποι δημόσιων υπηρεσιών απασχόλησης από χώρες με ανεπτυγμένα και αποτελεσματικά συστήματα.
 Κάθε 6 μήνες η επιτροπή αξιολογεί την πρόοδο με καθοριστικότερο σημείο τις συστημικές δράσεις που θα αναδείξουν τη σύμπραξη της δημόσιας υπηρεσίας με ιδιωτικούς φορείς, επιμελητήρια και άλλους οργανισμούς. Πρόκειται για δέσμευση την οποία το ίδιο το κράτος απέτρεπε όλα αυτά τα χρόνια, επιβαρύνοντας ακόμη περισσότερο το περίκλειστο περιβάλλον μέσα στο οποίο μπορούν να αναζητήσουν οι άνεργοι ακόμη και ένα πρόγραμμα κατάρτισης.
 [gn_pullquote align=”left”]Η απλοποίηση και αυτοματοποίηση των διεργασιών και συναλλαγών του ΟΑΕΔ είναι μία από τις 4 προτεραιότητες αναδιοργάνωσης για το 2014.[/gn_pullquote]Επίσης, εξίσου σημαντικό στη διαδικασία της αναδιοργάνωσης είναι να δημιουργηθεί μέσα στο πρώτο εξάμηνο του 2014 ένα ψηφιακό τρίγωνο το οποίο θα συνδέει το ΙΚΑ, τον ΟΑΕΔ και τη Γενική Γραμματεία Πληροφοριακών Συστημάτων.
 Κάτι τέτοιο όχι μόνο αποδεσμεύει ανέργους και υπαλλήλους του ΟΑΕΔ από τη γραφειοκρατική διαδικασία ανανέωσης της κάρτας ανεργίας, αλλά θα παρέχει άμεσα πληροφορίες για το εάν υφίσταται δεύτερο εισόδημα, παροχή σύνταξης που καταβάλλεται στον ταυτοχρόνως επιδοτούμενο άνεργο, κενές θέσεις εργασίας.
 Δύσκολα μπορεί κανείς να βρει μια πειστική απάντηση γιατί επί τόσα χρόνια αυτά τα τρία συστήματα δεν μπόρεσαν να συνεργαστούν σε ψηφιακή βάση. Κι ακόμη πιο δύσκολα μπορεί να επινοηθεί μια λογική εξήγηση στο γιατί σε μία χώρα όπου σπαταλώνται –ακόμη και σήμερα– χιλιάδες ή εκατοντάδες χιλιάδες ευρώ (μεγάλη παραμένει η δυνατότητα ανάθεσης μελετών από τους γενικούς γραμματείς και τους υπουργούς) δεν υφίσταται ένα σύστημα διάγνωσης αναγκών σε επαγγέλματα και ειδικότητες.
 Μια απώλεια την οποία το υπουργείο Εργασίας φαίνεται διατεθειμένο να καλύψει σήμερα μέσω ειδικού ερωτηματολογίου που θα συμπληρώνεται ηλεκτρονικά από τις επιχειρήσεις μέσω του ηλεκτρονικού συστήματος «Εργάνη».
 Η απλοποίηση και αυτοματοποίηση των διεργασιών και συναλλαγών του ΟΑΕΔ είναι μία από τις 4 προτεραιότητες αναδιοργάνωσης για το 2014. Στις άλλες τρεις περιλαμβάνονται οι συμπράξεις με τον δημόσιο και ιδιωτικό φορέα και ο επανασχεδιασμός του τρόπου με τον


text:
οποίο επανασχεδιάζονται τα αποκαλούμενα ενεργά μέτρα απασχόλησης.
 Επίσης κατά προτεραιότητα πρέπει να αναβαθμιστεί ο συνεχής διάλογος με τους εργοδότες και η επανασύσταση των εργασιακών συμβούλων. Ο θεσμός σήμερα έχει κυριολεκτικά διαλυθεί, καθώς όλοι ανεξαιρέτως οι υπάλληλοι ασχολούνται με διεκπεραίωση είτε των προγραμμάτων είτε των συναλλαγών με τους ασφαλισμένους.
 Εάν δεν αναβαθμιστεί το προσωπικό δεν θα μπορέσει να ανταποκριθεί ο ΟΑΕΔ στο μεγαλεπήβολο έργο προσέλκυσης επιχειρήσεων και 25.000 μαθητών κατ’ έτος στις σχολές Μαθητείας.
 Υπό τη σημερινή οργάνωση και λειτουργία ο ΟΑΕΔ δεν έχει αναπτύξει σε ικανοποιητικό βαθμό τους μηχανισμούς και τις δομές ώστε να καλύψει τις ευθύνες που προκύπτουν από τη ραγδαία αύξηση της ανεργίας
 αναφέρει ο διοικητής του.
 Άρθρα της κατηγορίας ΚΟΙΝΩΝΙΑ & ΑΝΑΠΤΥΞΗ | Tags Επιχορήγηση, ΟΑΕΔ Ίσως σας ενδιαφέρουν:Το ΕΣΠΑ 2014-2020 στις προτεραιότητες του ΥπΟικ.→Έως 10/7 οι αιτήσεις για ωρομίσθιους στον ΟΑΕΔ→Σύντομα το δεύτερο κύμα προσλήψεων σε θέσεις κοινωφελούς εργασίας→Έγκριση 41 νέων προγραμμάτων για αγροτικούς φορείς→


text:
Προγράμματα απόκτησης εργασιακής εμπειρίας νέων ηλικίας 18 έως 29 ετών του ΟΑΕΔ: Αιτήσεις και δικαιολογητικά – Futures and Options
 Thursday , 25 May 2017 Αρχική
 Προγράμματα απόκτησης εργασιακής εμπειρίας νέων 18 έως 29 ετών του ΟΑΕΔ: Αιτήσεις και δικαιολογητικά
 Σχετικά με τα δύο νέα προγράμματα του ΟΑΕΔ απόκτησης εργασιακής εμπειρίας τεσσάρων μηνών σε επιχειρήσεις του ιδιωτικού τομέα και σε ΚΟΙΝΣΕΠ, για 10.000 ανέργους νέους, ηλικίας 18-24 ετών και για 3.000 ανέργους νέους ηλικίας 25-29 ετών, αποφοίτους δευτεροβάθμιας (Γενικού Λυκείου, Επαγγελματικού Λυκείου, ΕΠΑΣ) και τριτοβάθμιας εκπαίδευσης (ΑΕΙ, ΤΕΙ που παραμένουν εκτός αγοράς εργασίας), εκπαίδευσης ή κατάρτισης, που ως σκοπό έχουν να εισαχθούν στην αγορά εργασίας, η έναρξή τους προβλέπεται για το προσεχές διάστημα.
 Σε ότι αφορά την προκήρυξη της σχετικής Δημόσιας Πρόσκλησης για τα δύο νέα Προγράμματα ο ΟΑΕΔ καλούνται:
 Όλοι οι ενδιαφερόμενοι άνεργοι ηλικίας έως 29 ετών, οι οποίοι είναι ήδη εγγεγραμμένοι στο μητρώο ανέργων του Οργανισμού να επικαιροποιήσουν τα στοιχεία του βιογραφικού τους και ειδικότερα τις ειδικότητες στις οποίες επιθυμούν να αποκτήσουν εργασιακή εμπειρία στην Ενότητα «Επιθυμητή Απασχόληση», είτε ως πιστοποιημένοι χρήστες με τη χρήση κλειδαρίθμου μέσω των ηλεκτρονικών Υπηρεσιών, είτε σε συνεργασία με τον Εργασιακό Σύμβουλο στα ΚΠΑ2 του ΟΑΕΔ.
 Όλοι οι ενδιαφερόμενοι άνεργοι νέοι οι οποίοι δεν είναι εγγεγραμμένοι στο μητρώο του ΟΑΕΔ, να προσέλθουν στα ΚΠΑ2 προκειμένου να εγγραφούν και να πραγματοποιήσουν συνάντηση με εργασιακούς συμβούλους ώστε να περάσουν από την διαδικασία της Εξατομικευμένης Προσέγγισης και να συντάξουν Ατομικό Σχέδιο Δράσης. Τα προγράμματα διάρκειας τεσσάρων μηνών περιλαμβάνουν την απόκτηση εργασιακής εμπειρίας στις επιχειρήσεις/εργοδότες, με επίβλεψη στο χώρο εργασίας.
 Η ημερομηνία έναρξης υποβολής των αιτήσεων εκδήλωσης ενδιαφέροντος από τους παρόχους θέσεων απόκτησης εργασιακής εμπειρίας (επιχειρήσεις του ιδιωτικού τομέα και σε ΚΟΙΝΣΕΠ), που διαθέτουν κωδικούς πρόσβασης στο πληροφοριακό σύστημα του ΟΑΕΔ και επιθυμούν να ενταχθούν στο πρόγραμμα, θα οριστεί με Δημόσια Πρόσκληση που θα εκδώσει ο ΟΑΕΔ, συγκεκριμένα την άλλη εβδομάδα.
 Στην αίτηση εκδήλωσης ενδιαφέροντος οι επιχειρήσεις περιγράφουν την ειδικότητα, το περιεχόμενο της ειδικότητας και το εκπαιδευτικό επίπεδο (Δευτεροβάθμια ή Τριτοβάθμια Εκπαίδευση) των ανέργων/ωφελουμένων στους οποίους επιθυμούν να παρέχουν εργασιακή εμπειρία.
 Στη συνέχεια, ο ΟΑΕΔ, βασιζόμενος στις προσφερθείσες από τις επιχειρήσεις θέσεις, θα καταρτίσει αυτοματοποιημένα, μέσω του Ολοκληρωμένου Πληροφοριακού Συστήματος (ΟΠΣ) , πίνακες ανέργων ανά ειδικότητα και Περιφερειακή Ενότητα, από τους ήδη εγγεγραμμένους στο μητρώο του Οργανισμού ανέργους – αναζητούντες εργασία με Ατομικό Σχέδιο Δράσης. Η ένταξη των ανέργων στους πίνακες θα γίνει σύμφωνα με την ειδικότητα για την οποία διαθέτουν συναφή τίτλο σπουδών ή σύμφωνα με τις -οριζόντιες- ειδικότητες σε τομείς διοίκησης και διάθεσης (πωλήσεις) που έχουν δηλώσει στην Εξατομικευμένη Προσέγγιση / βιογραφικό. Οι ενδιαφερόμενοι άνεργοι δεν υποβάλλουν αίτηση συμμετοχής στο πρόγραμμα, αλλά υποδεικνύονται από τους εργασιακούς συμβούλους των ΚΠΑ2 στις επιχειρήσεις, με βάση τους πίνακες ανέργων ανά ειδικότητα και με σειρά προτεραιότητας. Προτεραιότητα δίνεται στους γονείς ανήλικων τέκνων, με απόλυτη προτεραιότητα στις μητέρες, και έπονται οι άνεργοι με την μεγαλύτερης διάρκειας (σε ημέρες), εγγεγραμμένη ανεργία στο μητρώο του ΟΑΕΔ.
 Άδεια διαμονής ή εργασίας προκειμένου περί ανέργων πολιτών υπηκόων τρίτων χωρών. Η Υπηρεσία ΚΠΑ2 διατηρεί το δικαίωμα να ζητήσει οποιοδήποτε δικαιολογητικό που κατά την κρίση της θεωρείται


text:
απαραίτητο για τον έλεγχο ανεργίας. Επισημαίνεται ότι σε περίπτωση που οι ενδιαφερόμενοι άνεργοι έχουν ανήλικα τέκνα, τότε καλούνται να προσέλθουν στις Υπηρεσίες (ΚΠΑ2) του ΟΑΕΔ προκειμένου να τα δηλώσουν και να προσκομίσουν πιστοποιητικό οικογενειακής κατάστασης.
 Διαβάστε ακόμη.....
 αιτήσεις άνεργοι ηλικίας έως 29 ετών απόκτηση εργασιακής εμπειρίας δικαιολογητικά κοινσεπ ΟΑΕΔ Ολοκληρωμένο Πληροφοριακό Σύστημα 2016-08-09
 Tags αιτήσεις άνεργοι ηλικίας έως 29 ετών απόκτηση εργασιακής εμπειρίας δικαιολογητικά κοινσεπ ΟΑΕΔ Ολοκληρωμένο Πληροφοριακό Σύστημα
 Previous Δημόσια Πρόσκληση για τα δύο νέα Προγράμματα Απόκτησης Εργασιακής Εμπειρίας του ΟΑΕΔ για άνεργους νέους ηλικίας 18- 29 ετών
 Next Αγορές ισοτιμιών και ειδοποιήσεις – σήματα
 RecentPopularCommentsTags Οι αλλαγές σε όλη την εκπαίδευση σταδιακά από Σεπτέμβρη
 May 22, 2017 Ποιοι δικαιούνται έκπτωση στον ΕΝΦΙΑ
 May 15, 2017 Το Τελλόγλειο γιορτάζει τη Διεθνή Ημέρα Μουσείων «Τα πορτρέτα μιλούν»
 May 12, 2017 Το Σινεμά με Θέα επιστρέφει στο Μέγαρο Μουσικής
 March 29, 2013 Οι αλλαγές σε όλη την εκπαίδευση σταδιακά από Σεπτέμβρη
 May 23, 2017 Ανακοινώθηκαν τα αποτελέσματα για την «Ενίσχυση της Αυτοαπασχόλησης Πτυχιούχων Τριτοβάθμιας Εκπαίδευσης» – TC Consulting: [...] θέσει. Πολιτική μας επιλογή είναι η αξιοποίηση του ΕΣΠΑ στην κατεύθυνσ... Στο φως ένας «κρυμμένος», για δεκαετίες, χώρος του Ωδείου Αθηνών – Futures and Options: [...] [...]... Στο φως ένας «κρυμμένος», για δεκαετίες, χώρος του Ωδείου Αθηνών – Futures and Options: [...] Το Σινεμά με Θέα επιστρέφει στο Μέγαρο Μουσικής [...]... Καπάνι Project – Futures and Options: [...] Το Σινεμά με Θέα επιστρέφει στο Μέγαρο Μουσικής [...]... Ρύθμιση πληρωμών σε 12 δόσεις των οφειλών ΕΝΦΙΑ – Futures and Options: [...] [...]... ΟΑΕΔ


text:
ΕΝΩΣΗ ΥΠΑΛΛΗΛΩΝ ΟΑΕΔ ΚΕΝΤΡΙΚΗΣ ΕΛΛΑΔΑΣ: Ανακοίνωση Ο. Υ. ΟΑΕΔ
 Οι πρώτες ημέρες των κινητοποιήσεων ξεπέρασαν κάθε προσδοκία και κάθε προβοκατόρικη διαφωνία και με πολυ μεγαλα ποσοστα πανελλαδικά οι εργαζόμενοι στον ΟΑΕΔ έστειλαν το μήνυμα!
 Συνεχίζουμε δυναμικά για να διατρανώσουμε τον αγώνα μας και την αγωνία μας για εμάς και για τα παιδιά μας, για το μέλλον αυτού του τόπου.
 Συνεχίζουμε δυναμικά για να μην απολυθεί κανένας συνάδελφος, ούτε τώρα, ούτε από το δεύτερο κύμα διαθεσιμότητας που έρχεται τον Δεκέμβριο, ούτε από κανένα «ανθρωποφάγο» κύμα.
 Συνεχίζουμε δυναμικά για να μην συρρικνωθούν οι δομές του Οργανισμού, αλλά, αντιθέτως, να ενισχυθούν και να παρέχουν υπηρεσίες ποιότητας στους συνανθρώπους μας, οι οποίοι απελπισμένοι καταφθάνουν στους γκισέδες μας, αναζητώντας ύστατο καταφύγιο.
 Ο ΟΑΕΔ μπορεί και πρέπει να αποτελέσει ένα αληθινό στήριγμα για τους αδύναμους πολίτες και όχι έναν Οργανισμό πολιτικής εκμετάλλευσης και τροϊκανής υποταγής. Ο ΟΑΕΔ γνωρίζει τι σημαίνει να στερείσαι του δικαιώματος στην εργασία και θα παλέψει για ένα καλύτερο αύριο για όλους, ανέργους, εργαζόμενους στον ιδιωτικό τομέα, ελεύθερους επαγγελματίες, δημοσίους υπαλλήλους. Ο ΟΑΕΔ είναι οι άνθρωποί του και είμαστε όλοι ΕΝΑ!
 Συνάδελφοι, αύριο, Τετάρτη,θα δώσει τον αγώνα για τα αυτονόητα όλη η ελληνική κοινωνία, οι δάσκαλοι , οι καθηγητές, οι γιατροί, όλη η δημοσιοϋπαλληλική οικογένεια, όλη η κοινωνία... Είναι πλέον αντιληπτό πως η κατάσταση αυτή δεν μπορεί να συνεχιστεί. Καλούμε όλους τους συναδέλφους να ενταχθούν σε αυτόν το μαζικό αγώνα, να αγωνιστούν, να αγωνιστούμε, όλοι μαζί, χωρίς δικαιολογίες, χωρίς να μετράμε τους άλλους. Καλούμε όλους τους συναδέλφους που δεν ακολουθησαν στις προηγούμενες κινητοποιησεις, να έρθουν μαζί μας αύριο! Ο αγώνας είναι δίκαιος! Οσον αφορά στα σημερινά γεγονότα στο Υπουργειο Εργασιας καταγγελουμε την άρνηση του Υπουργου να συναντήσει τα συνδικάτα και την άτακτη υποχώρηση του μετα την ένταση που σημειώθηκε. Επι της ουσίας, η συνάντηση με τον Υπουργο απέβη άκαρπη, αφού απο τη μερια του δεν υπήρξε καμια δέσμευση ενώ υπεραμύνθηκε των πολιτικών που ακολουθούνται για διαθεσιμοτητες κινητικότητες κλπ. Οι εργαζόμενοι δεν έχουν αλλο δρόμο απο αυτον του αγώνα. Ειναι ανηφορια, μα όλοι μαζι μπορούμε να βγούμε στο ξεφωτο. Μην οπισθοχωρειτε! Και αν δίπλα σας κάποιος Συναδελφος κουραστεί κ γονατισει, απλώς απλωστε του το χέρι να σηκωθεί και πάλι και να συνεχίσουμε όλοι μαζι!!!


text:
ΕΝΑ BLOG ΓΙΑ ΤΟΝ ΟΑΕΔ: 03/14/11
 Ένα blog για τον Ο.Α.Ε.Δ. Ένα ιστολόγιο με επίκεντρο τη Δημόσια Πολιτική για την ανεργία. Ένα ιστολόγιο κατάθεσης των προβληματισμών και των προβλημάτων μας. Δευτέρα, 14 Μαρτίου 2011
 Ανεργία τέχνας κατεργάζεται
 Ο Γ. Μπ., μακροχρόνια άνεργος, μας εξηγεί πως η επιβίωση στην Αθήνα είναι αρκετά δύσκολη παρά την εφευρετικότητα του ιδίου. Ο Γιώργος έχει εργασθεί σε οικοδομές, στον τομέα της καθαριότητας, σε πωλήσεις και γενικά είναι έτοιμος να αποδεχτεί μια οποιαδήποτε δουλειά, προκειμένου να εξασφαλίσει ένα μεροκάματο. Παρόλα αυτά, όμως, παραμένει εξαιρετικά δύσκολο η ανεύρεση μιας θέσης εργασίας. «Χρειάζομαι 6 ευρώ την εβδομάδα στη Χρυσή Ευκαιρία για αναζήτηση εργασίας» μας εξομολογείται «ενώ το κόστος και μόνο των εισιτηρίων για να πάω σε μια συνέντευξη είναι 3 ευρώ!» Η ενεργητικότητα του Γιώργου, παρόλα αυτά, δεν αφήνει περιθώρια για μοιρολατρία και εφησυχασμό. Πρέπει να επιβιώσει και θα επιβιώσει! Τελευταία του διέξοδος προς το ζην η εκμετάλλευση της μικρής αυλής της μονοκατοικίας του, που ο Γιώργος την μετέτρεψε σε ένα παραδοσιακό ορνιθοτροφείο! Καμιά 50αριά κότες τις οποίες τρέφει αγνά γυρνώντας τις λαϊκές κάθε μεσημέρι και μαζεύοντας ότι περισσεύει είναι για τον Γιώργο ένας τρόπος επιβίωσης. Delivery φρέσκων αυγών, σε σταθερή πελατεία που ξέρει την ποιότητά τους, του αφήνουν ένα μικρό μεροκάματο. Όμως ο Γιώργος συνεχίζει να ονειρεύεται μια καλύτερη ζωή και σκέφτεται σοβαρά τη φυγή προς την επαρχία. Εκεί θέλει να ζήσει, ασχολούμενος επαγγελματικά με την ορνιθοτροφεία και την κτηνοτροφία, χωρίς το άγχος της καθημερινότητας. Αυτό που περιμένει είναι ένα πράσινο φως, μια μικρή ενθάρρυνση, ένα μικρό κίνητρο από την Πολιτεία που χρόνια τώρα μιλά για αποκέντρωση. Την Πολιτεία που τώρα θα πρέπει να φανεί έτοιμη να διαχειριστεί το επερχόμενο φαινόμενο της αθρόας επιστροφής στα χωριά και να μεριμνήσει για να μη στηθεί όλο αυτό το σκηνικό της επιστροφής σε λάθος θεμέλια. Την Πολιτεία που πρέπει να στηρίξει με κάθε τρόπο την αποκέντρωση και ιδιαίτερα την επιχειρηματική. Την Πολιτεία που πρέπει να στηρίξει τον Γιώργο και τον κάθε Γιώργο που παλεύει με αξιοπρέπεια να σταθεί στα πόδια του. Αναρτήθηκε από
 «Δεν γίνονται προσλήψεις ούτε για... ντελίβερι»
 Με δεκάδες ανέργους που συνωστίζονταν στον ΟΑΕΔ Λάρισας συζήτησε σήμερα ο Περιφερειάρχης Θεσσαλίας Κώστας Αγοραστός, ο οποίος επισκέφτηκε τις υπηρεσίες του οργανισμού χωρίς προηγούμενη ενημέρωση προκειμένου να διαμορφώσει εικόνα για το τι πραγματικά συμβαίνει.«Είμαι σε απόγνωση. Δεν υπάρχουν δουλειές πουθενά, δεν μπορούμε να βγάλουμε το μεροκάματο. Πλέον δεν γίνονται προσλήψεις ούτε για... ντελίβερι», είπε χαρακτηριστικά άνεργος στον Κώστα Αγοραστό, ενώ άλλος άνεργος του εξέφρασε την πρόθεση πολλών Λαρισαίων να μεταναστεύσουν αφού δεν έχουν άλλη επιλογή για να βρουν δουλειά.Παράλληλα, ο Περιφερειάρχης Θεσσαλίας διαπίστωσε ότι έχει αυξηθεί ο όγκος δουλειάς για τους υπαλλήλους του ΟΑΕΔ με συνεπακόλουθες καθυστερήσεις στην εξυπηρέτηση των ανέργων και γενικότερα αυτών που συναλλάσσονται με τον Οργανισμό. Βασικές αιτίες γι’ αυτό είναι η εκτίναξη του ποσοστού ανεργίας λόγω και της αύξησης των απολύσεων αλλά και η μείωση του προσωπικού του ΟΑΕΔ λόγω των συνταξιοδοτήσεων 31 υπαλλήλων τον τελευταίο καιρό.Ο κ. Κώστας Αγοραστός συζήτησε με τους εργαζόμενους αλλά και την Διευθύντρια των Περιφερειακών Υπηρεσιών Θεσσαλίας κα Αναστασία Γεράκη και την


text: Διευθύντρια του Κέντρου Προώθησης της Απασχόλησης κα Ολυμπία Ζήσου. Ενημερώθηκε διεξοδικά για τα προβλήματα που υπάρχουν και τα προγράμματα που προωθεί ο οργανισμός και δεσμεύτηκε να παρέμβει προσωπικά στον Διοικητή του ΟΑΕΔ κ. Ηλία Κικίλια προκειμένου να βελτιωθούν οι συνθήκες εξυπηρέτησης των ανέργων.Ταυτόχρονα, ενημέρωσε τα στελέχη του ΟΑΕΔ Θεσσαλίας και Λάρισας σχετικά με το ολοκληρωμένο πρόγραμμα για την απασχόληση που προωθούν το Υπουργείο Εργασίας και Κοινωνικής Ασφάλισης και η Περιφέρεια Θεσσαλίας.«Επισήμανα στην Υπουργό κα Λούκα Κατσέλη ότι το πρόγραμμα πρέπει να έχει συνέργειες με τα προγράμματα του ΟΑΕΔ και στη δημόσια διαβούλευση που θα κάνει η αιρετή Περιφέρεια επιζητούμε τη συμβολή σας καθώς έχετε τη γνώση και την εμπειρία», είπε ο κ. Κώστας Αγοραστός απευθυνόμενος στα στελέχη του ΟΑΕΔ.«Η δημιουργία θέσεων εργασίας πρέπει να είναι καθημερινό μέλημα για όλους μας. Για να πετύχει το ολοκληρωμένο πρόγραμμα για την απασχόληση δεν πρέπει να επαναληφθούν λάθη του παρελθόντος. Αντίθετα, απαιτούνται διαφάνεια, καλλιέργεια κλίματος εμπιστοσύνης και ενεργοποίηση της τοπικής κοινωνίας και των παραγωγικών δυνάμεων. Στόχος μας είναι να δοθεί βαρύτητα σε τομείς της οικονομίας που έχουν δυναμισμό και παράγουν προστιθέμενη αξία για την τοπική οικονομία, άρα έχουν θετικά αποτελέσματα και για την τοπική κοινωνία», είπε ο Περιφερειάρχης Θεσσαλίας.


text:
Ελευθερία Νάτσια, Νηπιαγωγός, Τηλ.6946971131, elnatsia@gmail.com : Οκτωβρίου 2013
 Εκτός οι νηπιαγωγοί από τις προσλήψεις κοινωφελούς εργασίας του ΟΑΕΔ.
 Αναρτήθηκε από Eleftheria Natsia στις 4:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση
 Αναρτήθηκε από Eleftheria Natsia στις 12:35 π.μ. Δεν υπάρχουν σχόλια: Σύνδεσμοι σε αυτήν την ανάρτηση
 Αθήνα 22 του Οκτώβρη 2013
 Αναρτήθηκε από Eleftheria Natsia στις 2:04 μ.μ. Δεν υπάρχουν σχόλια: Σύνδεσμοι σε αυτήν την ανάρτηση
 Αποσπάσεις ειδικοτήτων (β' φάση) από ΠΥΣΠΕ σε ΠΥΣΠΕ. Ο εμπαιγμός συνεχίζεται...των Δ. Μπράτη και Β. Παλληγιάννη
 Ζήσαμε, δυστυχώς, την ίδια κατάσταση που ζήσαμε κατά την εξέταση των αιτήσεων δασκάλων και νηπιαγωγών (α’ και β’ φάση). Με εντολή της πολιτικής ηγεσίας έγιναν αποσπάσεις μόνο από «πλεονασματικές» σε «ελλειμματικές» περιοχές. Έτσι οι εκπαιδευτικοί ειδικοτήτων που πήραν απόσπαση ανέρχονται στους 14!!!
 Πρόκειται, φυσικά, για νέο εμπαιγμό της πολιτικής ηγεσίας του Υπουργείου Παιδείας προς τους εκπαιδευτικούς.
 Θέσαμε, επίσης, και το θέμα και της μη έγκρισης των παραιτήσεων των εκπαιδευτικών Π.Ε. για σοβαρούς λόγους υγείας και ο Πρόεδρος του ΚΥΣΠΕ δεσμεύτηκε ότι γι ́ αυτό το θέμα θα γίνει νέα συνεδρίαση του ΚΥΣΠΕ τη Δευτέρα 4 Νοέμβρη 2013.
 Για ενημέρωσή σας, σας κοινοποιούμε τα ονόματα των συναδέλφων που ικανοποιήθηκε η αίτησή τους.
 ΔΕΚΑΝΕΑ
 ΚΑΤΡΑΜΑΔΑ
 ΜΠΕΚΑΡΗΣ
 ΜΑΡΙΑ ΕΥΤΕΡΠΗ
 ΦΙΤΣΙΟΣ
 Αναρτήθηκε από Eleftheria Natsia στις 2:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση
 ΔΟΕ: Να αρθεί η αδικία τώρα
 Αναρτήθηκε από Eleftheria Natsia στις 1:46 μ.μ. Δεν υπάρχουν σχόλια: Σύνδεσμοι σε αυτήν την ανάρτηση
 Αναρτήθηκε από Eleftheria Natsia στις 2:22 π.μ. Δεν υπάρχουν σχόλια: Σύνδεσμοι σε αυτήν την ανάρτηση
 Αναρτήθηκε από Eleftheria Natsia στις 10:32 μ.μ. Δεν υπάρχουν σχόλια: Σύνδεσμοι σε αυτήν την ανάρτηση
 Για νέες προσλήψεις αναπληρωτών μας πληροφορεί ο αιρετός Παληγιάννης Β.
 Πληροφορίες από τις αρμόδιες υπηρεσίες του Υπουργείου Παιδείας αναφέρουν, ότι βρίσκεται στην τελική ευθεία η διαδικασία πρόσληψης αναπληρωτών μέσω ΕΣΠΑ.
 Συγκεκριμένα πρόκειται να προσληφθούν 380 νηπιαγωγοί για την κάλυψη αναγκών ολοήμερων νηπιαγωγείων, 122 δάσκαλοι για την κάλυψη αναγκών ολοήμερων δημοτικών σχολείων και 400 δάσκαλοι για Τάξεις Υποδοχής.
 Θεωρείται, αν και με αρκετή καθυστέρηση, ως θετική αυτή η εξέλιξη, ελπίζοντας πως θα βρεθεί τρόπος κάλυψης και των υπολοίπων αναγκών της Εκπαίδευσης.
 Αναρτήθηκε από Eleftheria Natsia στις 10:23 μ.μ. Δεν υπάρχουν σχόλια: Σύνδεσμοι σε αυτήν την ανάρτηση
 Για να δούμε πως θα εξελιχθούν τα πράγματα...
 Προγράμματα κοινωφελούς εργασίας για Νηπιαγωγούς ΤΕΛΟΣ.
 Αυτά μου είπαν πριν λίγο τόσο η Γενική Δντρια του Υπουργείου ,όσο και ο προιστάμενος της Ε.Υ.Ε. (Ειδικής Υπηρεσίας εφαρμογής Εκπαιδευτικών Προγραμμάτων). Ο λόγος...αυτός που έγραφα όλες τις μέρες .
 Δεν μπορεί στα δημόσια νηπιαγωγεία να προσλάβει, ως νηπιαγωγούς, άλλος φορέας πλην του Υπουργείου Παιδείας. Τώρα η διαχειριστική αρχή κάνει προσπάθεια μεταφοράς των πιστώσεων στο υπουργείο παιδείας κι αν αυτό γίνει σήμερα (το περιμένουν από μέρα σε μέρα μου είπαν) , θα γίνουν προσλήψεις αναπληρωτών για τα ολοήμερα Νηπιαγωγεία.
 Υ.Γ. Σ όσους”λοιδορούσαν” αυτές τις μέρες ,την τοποθέτησή μου αυτή,τους συστήνω να μελετούν καλύτερα τους Νόμους και τις αποφάσεις του Συμβουλίου Επικρατείας,ιδιαίτερα όταν αυτές προέρχονται μετά από προσφυγή της Ομοσπονδίας.
 Το τεχνικό δελτίο πρόσληψης αναπληρωτών νηπιαγωγών, μέσω του υπουργείου παιδείας, για τα ολοήμερα νηπιαγωγεία ετοιμάζεται.